U Dubaiju planirana izgradnja oblakodera višeg od Burdž Halife | Novosti.rs\n10. 04. 2016. u 23:45\nU Dubaiju je planirana izgradnja oblakodera višeg od Burdž Halife, najvišeg oblakodera na svetu visokog 828 metara\nU Dubaiju je planirana izgradnja oblakodera višeg od Burdž Halife, najvišeg oblakodera na svetu visokog 828 metara, saopštila je danas kompanija Emar.\nOblakoder, čija će izgradnja koštati oko milijardu dolara (877 miliona evra), biće "malo viši" od Burdž Halife, rekao je medijima Mohamed Alabar, vlasnik kompanije Emar.\nIzgradnja Burdž Halife koštala je oko 1,5 milijardi dolara (1,3 milijarde evra).\nBurdž Halifa, jedan od simbola Dubaija, otvorena je u januaru 2010. godine, a prošle godine posetilo ju je više od 14 miliona turista.\nPo uzoru na Burdž Halifu, kompanija Kingdom Holding, čiji je vlasnik saudijski milijarder i princ Al Valid bin Talal, započela je u DŽedi izgradnju Kule kraljevstva koja će biti visoka više od jednog kilometra i čija izgradnja košta oko dve milijarde dolara (1,75 milijardi evra).


Beta 16. februara 2020. 10:15\nDnevne novine u izdanjima za nedelju, 16. februar 2020. godine, na naslovnim stranama pišu o sastanku državnog vrha Srbije i Srpske pravoslavne crkve sa predstavnicima Srba iz Republike Srpske i Crne Gore, o Danu državnosti Srbije, bojkotu izbora i drugim temama.\nALO – Pod naslovom „Samo jaka Srbija može da zaštiti sve Srbe“, list donosi intervju sa generalnim sekretarom predsednika Srbije Nikolom Selakovićem.\nBLIC – „Ne plašimo se bojkota, gradjani dobro znaju šta je najbolje za njih“, izjava predsednika Izvršnog odbora Srpske napredne stranke Darka Glišića. „Dijalog je osnovni alat demokratije“, kaže za list poslanica Demokratske stranke u Skupštini Srbije Gordana Čomić.\nVEČERNJE NOVOSTI – „Jedinstvo nam nikada nije bilo potrebnije“, poruka sa sastanka državnog vrha Srbije i Srpske pravoslavne crkve sa predstavnicima Srba iz Republike Srpske i Crne Gore. „Sretenjski temelj Srbije“, o Danu državnosti.\nKURIR – Intervju sa bivšim liderom Demokratske stranke Draganom Šutanovcem „SZS gubi smisao opstanka“.\nPOLITIKA – „Mir je potreban više od svega“, poruka sa sastanka državnog vrha Srbije i SPC sa predstavnicima Srba iz Republike Srpske i Crne Gore. „Zašto ne znamo himnu Srbije“, list piše o državnoj himni Srbije i njenim promenama kroz istoriju.


Ko pretrčava sa detetom, plaća kaznu do 20.000, prekršaje dece plaćaju roditelji – RTV SUNCE Arandjelovac\nHome » Aranđelovac » Ko pretrčava sa detetom, plaća kaznu do 20.000, prekršaje dece plaćaju roditelji\nKo pretrčava sa detetom, plaća kaznu do 20.000, prekršaje dece plaćaju roditelji\nin Aranđelovac 25/12/2018\nPredlog zakona o izmenama i dopunama zakona o bezbednosti saobraćaja podrazumeva i strože sankcije.\nPrelaženje mimo pešačkog sa mališanom kažnjavaće se minimalno 10.000 dinara\nI po novim propisima koji su obuhvaćeni Predlogom zakona o izmenama i dopunama Zakona o bezbednosti saobraćaja na putevima Srbije, koji treba da se uskoro nađe pred poslanicima u Skupštini Srbije, pešaci će za ugrožavanje bezbednosti plaćati visoku cenu.Ukoliko pešak skrivi saobraćajni udes može da bude kažnjen novčanim iznosom od 20.000 do 40.000 dinara!\n“Nažalost, pešak plaća najveću kaznu za nepoštovanje propisa u saobraćaju. Prečesto teškim povredama ili smrću”, kaže Damir Okanović.\n“Novčane kazne su tu najmanji problem jer pešaci spadaju u najrizičniju grupu učesnika u saobraćaju”.\nPrethodna: Petarde se prodaju, iako su kazne za njihovo bacanje visoke\nSledeća: „Hotel 88“ u Dvorana Park


Cjelovit pristup u radu na Kiseljaku - FONDACIJA TUZLANSKE ZAJEDNICE\nCjelovit pristup u radu na Kiseljaku\nTokom protekle sedmice mještanima MZ Kiseljak podijeljeno je 960 kanti za selekciju otpada. Podjela kanti za ambalažni i miješani otpad realizovana je u okviru aktivnosti uvođenja primarne selekcije otpada u domaćinstvima koju na području ove zajednice provodi Fondacija tuzlanske zajednice u saradnji sa JKP Komunalac i Centrom za ekologiju i energiju. Prateći praksu drugih zajednica sa područja grada Tuzla, koje su u prethodnom periodu prešle na novi režim odvoza otpada i pozitivnim izvještajima partnera s terena, selekcija otpada će unaprijediti način odvoza otpada i omogućiti bolje odvajanje otpada i samim tim smanjenje ukupnog otpada koji se odvozi na deponiju.\nGrađani su u Kiseljaku inače otvoreni, radoznali i zainteresovani za prilike i novine koje u zajednicu donosi Fondacija i sve aktivnosti se provode upravo u saradnji sa građanima, koji su u svom akcionom planu iskazali potrebu i želju da svoju zajednicu razvijaju na održiv način. Ćatibušić ističe kako je ovo samo jedna aktivnost koja treba da doprinese ukupnoj slici razvoja Kiseljaka. U protekolom su periodu, objašnjava ona, radili na poboljšanju uslova života i rada sakupljačia sekundarnih sirovina, obnovi dva izvora pitke vode i izvora mineralne vode, organizovali različite edukacije iz poduzetništva, nakon kojih su dodjeljivali finansijsku podršku prihodovnim aktivnostima domaćinstva, posebno ženama, te radili različite programe i u oblasti obrazovanja. Većina ovih aktivnosti provedena je u saradnji sa Lokalnom grupom za razvoj Kiseljak, koja je objedinila sve lokalne aktere u zajednici. Prilično velik zalogaj u jednoj prilično nerazvijenoj zajednici, Fondacija sa uspjehom koordinira, a sve zahvaljujući velikom broju partnerstava sa organizacijama civilnog društva i institucijama, od koji svi donose ekspertizu iz svog polja djelovanja.\n„Na Kiseljaku radimo od 2015. godine, od 2019. godine djelujemo u Društvenom centru Kiseljak koji smo izgradili uz podršku Grada Tuzle, Freudenberg fondacije i Ambasade Savezne Republike Njemačke u BiH. Došli smo na inicijativu mještana, koji su od nas tražili podršku u smislu novih mahnizama , metoda rada i finansijske podrške za razvoj svoje zajednice. Provodimo širok spektar aktivnosti, djelujemo u polju ekološkog, socijalnog i ekonomskog aspekta, međutim ako uzmemo u obzir da je održiv razvoj upravo spona ta tri aspekta, onda postaje jasno da je naše djelovanje u ovoj zajednici strateško. Traženje realnih rješenja kako bi zajednica napravila progres uključuje veliki broj partnera, s kojima svakodnevno sarađujemo“, kaže Ćatibušić.


NOVI MOMENTI U POSTUPKU PRODAJE BRODOGRADILIŠTA "BEGEJ"\nNOVI MOMENTI U POSTUPKU PRODAJE BRODOGRADILIŠTA „BEGEJ“\nZRENJANIN – Novi momenti u postupku prodaje zrenjaninskog brodogradilišta „Begej“ u stečaju – Odbor poverilaca se sastao i odlučio da stavi van snage odluku od 15. septembra i da od beogradske firme „Rubikon Shipping Company“, jedinog zainteresovanog kupca, zatraži dostavljanje nove ponude.\nOvo je portalu zrenjaninski.com saopštila stečajna upravnica ovog zrenjaninskog preduzeća Jelica Vukolić, uz ogradu da je usmeno obaveštena o odluci Odbora poverilaca, i da joj u pismenom obliku još nije dostavljena.\nSvi članovi Odbora poverilaca nisu prihvatili ponudu beogradske firme. U međuvremenu, dva člana Odbora dala su ostavke i sada se čeka da se sastav ovog tela kompletira. Sve što će se dalje dešavati zavisi od odluke Odbora poverilaca kada bude u punom sastavu i odluči o ponudi. Kako će na odluku Odbora poverilaca reagovati iz beogradske kompanije, regionalnog lidera u rečnom transportu hemikalija i naftnih derivata, saznaćemo uskoro.\nOva kompanija je prilikom prodaje brodogradilišta 14. septembra ponudila za pokretnu imovinu firme u stečaju 21 milion dinara, a nakon toga poboljšala ponudu na 96 miliona dinara. Svi članovi Odbora poverilaca nisu prihvatili ponudu beogradske firme a, u međuvremenu, dva člana Odbora dala su ostavke, pa se čekalo da se sastav ovog tela kompletira.\nU „Rubikon Shipping Company“ ističu da im je u planu da brodogradilište “Begej” bude lokacija na kojoj će se sprovoditi proces rekonstrukcije i modernizacije flote od 14 plovila kojom raspolaže.\nČak i u slučaju kupovine brodogradilišta „Rubikon Shipping Company“ neće postati vlasnik zemljišta na kojem se nalaze objekti već samo njegov korisnik.\nTagovibrodogradilište "Begej" Zrenjanin\nOvakav stan se vrlo retko nađe u ponudi na tržištu nekretnina (Foto)\nNA PUMPI „PAN GASA“ IMA DOVOLJNO SVIH VRSTA DERIVATA


By Newsroom / Објављено на: February 12, 2021\nNemačka će ostati pouzdan partner Crne Gore na putu evropskih integracija, poručila je nemačka kancelarka Angela Merkel u razgovoru sa premijerom Crne Gore, Zdravkom Krivokapićem.\nKako je saopšteno iz Vlade, sagovornici su tokom razgovora putem video – linka, izrazili zadovoljstvo zbog kontinuiranog napretka političkog dijaloga novoizabrane Vlade Crne Gore i Nemačke.\nNavodi se da su Krivokapić i Merkel razmotrili bilateralne političke i ekonomske odnose, proces pridruživanja Crne Gore EU i reforme koje sprovodi Vlada na tom putu.\n“Merkel je pozdravila opredeljenost Vlade za regionalnu saradnju i ponovila da će Nemačka ostati pouzdan partner Crne Gore na putu evrointegracija, na čemu joj je Krivokapić posebno zahvalio”, kaže se u saopštenju.\nKrivokapić je zahvalio Merkel i na podršci Nemačke Vladi Crne Gore u pogledu reformi, posebno onih koje će doprineti vladavini prava, kao i podršci u borbi protiv korupcije i organizovanog kriminala.\nOn je istakao da je saradnja sa Nemačkom dobar put i podstrek za nastavak reformi u crnogorskom društvu, koje su neophodne za pristupanje EU, ali jednako potrebne i samoj Crnoj Gori.\n„Krivokapić i Merkel razgovarali su i o posledicama izazvanim pandemijom COVID-a 19“, dodaje se u saopštenju.\nMeđutim, u saopštenju se ne kaže da li su Merkel i Krivokapić razgovarali o reformama u oblasti pravosuđa, koje je najavila Vlada Crne Gore. Ove izmene zakona, prema nekim zvaničnicima EU, neće biti sa oduševljanjem prihvaćene u međunarodnim organizacijama.\n„Svaki pokušaj da se mehanizmi dogovoreni u prethodnom periodu koji se odnose na pravosuđe i tužilaštvo zamene nečim što bi Crnu Goru moglo vratiti u period mnogo kritičnijih izveštaja u Briselu, neće biti dobro ocenjeno u EU“, rekao je Tonino Picula, izvestilac Evropskog parlamenta za Crnu Goru.\nNova vlada Crne Gore, kaže on, ima pravo na svoje odluke, ali one će biti pod lupom EU i NATO-a.\nHrvatska: Ministarstvo spoljnih poslova odbilo diplomatsku notu BiH o EEZ-u\nUz podršku NATO-a uspostavljene nove vazdušne rute iznad Kosova\nBiH: Evropska unija izdvojila 4 miliona evra za nastavak razvoja lokalnih partnerstava za zapošljavanje u BiH


Livno: Sve više siromašnih građana – Informer\nLivno: Sve više siromašnih građana\nStalnu socijalnu pomoć od 100 KM mjesečno na području šest opština Livanjskog kantona prima 880 korisnika iz kategorije najsiromašnijih stanovnika, ali je stvarni broj onih koji se nalaze u stanju socijalne potrebe i kojima je ova pomoć potrebna daleko veći.\nPomoćnik resornog kantonalnog ministra Milan Mihaljević rekao je novinarima da je u posljednje dvije godine za 20 odsto povećan broj socijalno ugroženih lica – korisnika stalne socijalne pomoći, zbog pogoršane ekonomske situacije, koja je posljedica recesije i nemogućnosti zapošljavanja.\nMihaljević je naveo da najviše korisnika stalne socijalne pomoći imaju opštine Livno, Tomislavgrad i Drvar, koje imaju i najveći broj stanovnika – ukupno 550, a znatno manje opštine Bosansko Grahovo, Glamoč i Kupres u kojima je socijalna situacija, posebno povratničke populacije, mnogo teža nego u ostalim opštinama u Livanjskom kantonu.\nOn je dodao da se pomoć korisnicima isplaćuje redovno.\nKorisnici pomoć primaju posredstvom opštinskih centara za socijalni rad, a na teret kantonalnog budžeta, potvrđeno je iz kantonalnog Ministarstva rada, zdravstva i socijalne politike.\nVojvodina: U jučerašnjem danu četiri sumljiva smrtna ishoda\nU srcu Baščaršije osjetite magiju – “Nanine kuhinje”!


Ozelenjavanje jedan od prioriteta u daljem razvoju grada Beograda\nGradonačelnik Beograda Zoran Radojičić obišao je zelenu površinu u Bulevaru kneza Aleksandra Karađorđevića i tom prilikom uverio se u kvalitet drvoreda od 59 stabala koji je na pomenutoj lokaciji posađen početkom godine. Radojičić poručuje da će Beograd nastaviti da vodi odgovornu politiku kada je zaštita životne sredine u pitanju i najavljuje više zelenih površina.\nU srpskoj prestonici od početka godine posađeno je preko 20.000 šumskih stabala, a ove jeseni biće posađeno još oko 6000. Adekvatan odnos prema zaštiti životne sredine obezbeđuje bolji kvalitet života, rekao je prvi čovek Beograda, gradonačelnik Zoran Radojičić, prilikom obilaska novoposađenih stabala u Bulevaru kneza Aleksandra Karađorđevića na Dedinju.\nRadojičić ističe da Grad Beograd vodi odgovornu politiku i podseća da je među prvima usvojio Strategiju o ozelenjavanju grada . A, kako stati na put seči stabala, pitanje je koje se često postavlja\nJedan od glavnih ciljeva glavnog grada Srbije je da se kandiduje za zelenu prestonicu Evrope, što je dugotrajan proces i zahteva veliki broj koraka i inicijativa. Do tada, Beograd će različitim programima podsticati što veći broj ljudi da se uključi u akcije pošumljavanja i ozelenjavanja, a naj tačin će se postići cilj da Beograd bude još zelenija i zdravija prestonica, zaključuje Radojičić.


Protesni performans desničarskih partija zbog festivala 'Mirdita'\nVlast bi trebalo jasno da se odredi prema desničarskim pretnjama, ukoliko želi da one prestanu, ocenili su sagovornici Radija Slobodna Evropa povodom najavljenih protesta zbog održavanja festivala kosovske kulture "Mirdita, dobar dan!".\nSrpska radikalna stranka (SRS) najavila je da će sprečiti tu manifestaciju u Beogradu, dok su Dveri i Demokratska stranka Srbije (DSS) zakazale protestni performans.\nBorka Pavićević, iz beogradskog Centra za kulturnu dekontaminaciju, gde počinje ovogodišnji festival, podseća da se slični problemi događaju godinama ali da nema političkog otklona.\n"Da su predsednik države, premijerka i ministar policije jasni da to ne sme da se radi, toga ne bi bilo. Vlasti je potrebno da ima tu desnicu da bi nam pokazala da je ona napredna. Da nam se onda kaže – evo vidite, ako nećete sa nama, pogledajte kako će da bude", kaže Pavićević.\nFestival "Mirdita, dobar dan!", na kom se promoviše savremena kulturna scena Prištine, u Beogradu se održava peti put za redom, a u više navrata pokušale su da ga spreče desničarske grupe. Ove godine protest je najavio i Srpski sabor Zavetnici, organizacija koja sebe predstavlja kao spoj tradicionalnog i modernog i koja je u martu prekinula projekciju filma "Kosovo. Nazdravlje! Gezuar!" u beogradskom Domu omladine.\nSve se, sa jedne strane, dešava u vreme potrebe evrointegracija, pomirenja sa susedima i zvanično proklamovane želje Srbije da normalizuje odnose sa Kosovom i, sa druge, kako primećuju sagovornici RSE, suprotnim aktivnostima parlamentarnih stranaka u kojima prednjači opoziciona Srpska radikalna stranka, čiji lider je Vojislav Šešelj, pravosnažno osuđen za ratne zločine na deset godina zatvora pred Mehanizmom za međunarodne krivične sudove.\nSocijalni psiholog Dragan Popadić smatra da zabrinjava mlaka reakcija vlasti.\n"Osude su samo formalne i načelne, i na tome se sve završava. Dok u drugim slučajevima reaguju veoma oštro i nasilno, na primer prema novinarima. U toj situaciji građani ne mogu a da ne pomisle da je zapravo radikalna desnica ona koja govori u ime vlasti. Dakle da je vlast na neki način trbuhozborac koji naizgled ćuti ali u stvari progovara kroz usta radikalne desnice", navodi Popadić.\nParlamentarne političke partije koje su namerile da spreče festival čiji je cilj, kako se navodi u njegovom programu, doprinos trajnoj normalizaciji odnosa između Beograda i Prištine kroz kulturnu saradnju, u Skupštini Srbije zajedno imaju 35 poslanika, SRS 22 i Dveri-DSS 13, od ukupno 250 predstavnika građana.\nBorka Pavićević smatra da je utisak da su u takvim akcijama stranke preuzele primat od desničarskih organizacija, kao što su Zavetnici, 1389 ili Obraz, ali da u suštini među njima nema velike razlike.\n"To je igra koja se stalno igra, da li su u pitanju navijači ili desnica... Oni su pretnja koju izvuku onda kada njima to odgovara, u ime demokratije. Ali to im služi da kažu – da nije ovih mirovnjaka, ne bi bilo ovih desničara", navodi Pavićević.\nVlasti je potrebno da ima tu desnicu da bi nam pokazala da je ona napredna: Borka Pavićević\nFestival "Mirdita, dobar dan!" organizuje Inicijativa mladih za ljudska prava koja, kako navodi, ovu manifestaciju priređuje sa namerom da se produbi razumevanje između društva Srbije i Kosova.\nNerazumevanje za ovakvo povezivanje Srpska radikalna stranka oštro je, kroz nastup poslanika Miljana Damnjanovića, iznela u Skupštini Srbije.\n"Hajde da pogledamo zvanični program festivala: film LBGT parovi, Šta je Kosovo Srbiji, dijalog. O kakvom dijalogu je ovde reč? Svuda gde ne piše da je Kosovo južna srpska pokrajina to treba zabraniti", rekao je Damnjanović.\nSocijalni psiholog Dragan Popadić kaže da, ukoliko se ne reaguje, rigidno i agresivno delovanje desnice neće ostati samo na margini.\n"Ako pođemo od toga da se ovakvi ekscesi ne dešavaju zbog jačanja radikalne desnice, već zbog njenog negovanja od strane vlasti, jedino radikalna promena odnosa prema radikalno desnim idejama od strane vlasti mogla bi da promeni situaciju na bolje", zaključuje Popadić.\nFestival "Mirdita, Dobar dan!" održava se u Beogradu od 30. maja do 2. juna, a biće otvoren projekcijom filma Martesa (Brak). Inspiracija za ovu manifestaciju je Bekim Fehmiu, kako navodi Inicijativa mladih za ljudska prava, albanski, kosovski, beogradski, jugoslovenski i svetski glumac - simbol zajedničke prošlosti.\nPoslednja vest glasi da je Ministarstvo unutrašnjih poslova Srbije zabranilo protestne skupove tokom festivala "Mirdita, dobar dan".\nBeograd: Uvredljive poruke za Albance na festivalu 'Mirdita, dobar dan'


Lokalni moćnici koče restituciju i ne daju njive naslednicima - Agro politika\nNajveće opstrukcije u Opovu, Senti, Odžacima, Vrbasu...\nU gotovo svakoj opštini postoje lokalni moćnici koji na različite načine i po različitim osnovama koriste velike površine državnog poljoprivrednog zemljišta bez plaćanja bilo kakve naknade ili sa zakupninama koje su višestruko niže od tržišnih, rečeno je Agrosmartu u Agenciji za restituciju.\n-Ove grupe ljudi na razne načine pokušavaju da maksimalno uspore ili čak spreče vraćanje državnog poljoprivrednog zemljišta, jer time ostaju bez značajnih prihoda. Ovo naročito važi za opštine Opovo, Senta, Odžaci, Vrbas, ali je to uobičajena pojava i u drugim opštinama – kažu u Agenciji.\n-Sve to, međutim, nisu prepreke koje su nesavladive i neće dovesti do onemogućavanja restitucije, a dosadašnji rezultati pokazuju i da Republika Srbija ima kapacitete da efikasno sprovede taj proces, važan i sa aspekta razvoja privrede ali i za približavanje naše zemlje statusu punopravnog člana Evropske unije sa potpuno rešenim imovinskim odnosima. Ukoliko nisu ispunjeni zakonom propisani uslovi za povraćaj nepokretnosti u naturalnom obliku, bivši vlasnici i njihovi zakonski naslednici biće obeštećeni u vidu državnih obveznica Republike Srbije čija isplata počinje nakon 2018. Godine – naglašavaju u Agenciji.\nNa pitanje da li još uvek postoji opstrukcija Ministarstva poljoprivrede na koju je ukazivala ova instituicija rečeno nam je da je Ministarstvo izdalo obavezujući nalog Državnom pravobranilaštvu da se žali na svaku odluku Agencije kojom se vraća komasirano poljoprivredno zemljište, čime se odlaže pravnosnažnost i izvršenje ovih odluka Agencije.\n-U tome se ogleda i sva uloga Ministarstva poljoprivrede u procesu restitucije – ocenjuju u Agenciji.\nPomenimo, u Srbiji je u okviru restitucije vraćena imovina vredna više od milijardu evra, a u tom se poslu prevalilo pola puta. Najteže ide restitucija poljoprivrednog zemljišta zbog nejasnog zakonskog rešenje i ponašanja pojedinih državnih organa. I ranije je direktor Agencije za restituciju Saša Sekulić ukazivao na to da se proces usporava i otežava pre svega zbog povlađivanja interesima tajkuna u Vojvodini, i ne samo tajkuna nego raznih interesnih grupa kojima ne odgovara da se zemljište vrati, ali se po tom pitanju ništa nije uradilo. Kao prvo, država i ne zna tačno koliko njiva ima pa su se njeni podaci u poslednjih nekoliko godina kretali od 100.000 do 800.000, što je apsurdno. Prema trenutnim zvaničnim podacima poljoprivrednog državnog zemljišta (koje delom ide u restituciju) je oko 540.000 hektara. Za povraćaj njiva je podneto skoro 10.000 zahteva, a oko 30.000 ljudi čeka parcele predaka.\nPoslednja izmena 22 Jul, 2016 19:47\nTagovi: njiva restitucije poljoprivrednog zemljišta agenciji za restituciju komasacije restituciju


Tači: Ako se nešto desi u pregovorima sa Srbijom, desiće se ove godine - CdM\nTači: Ako se nešto desi u pregovorima sa Srbijom, desiće se ove godine\nPolitička teorija govori da svaka vlast krupne poteze i odluke donosi u prvoj godini mandata, da bi do sljedećih izbora mogla da upravlja njenim eventualnim posljedicama. Predsjednik Kosova Hašim Tači za nešto više od mjesec dana ulazi u finalnu godinu petogodišnjeg mandata obilježenog nedovršenim pregovorima Beograda i Prištine.\n“Ako se nešto desi u pregovorima sa Srbijom, desiće se ove godine. Ako se ne desi ove godine, plašim se da ćemo izgubiti decenije”, kaže Tači u intervjuu za BBC na srpskom.\nIako ostali učesnici u pregovorima tvrde da nema pritiska i žurbe, Tači objašnjava da je završna godina prvog mandata američkog predsjednika Donalda Trampa najbolje vrijeme za dogovor na Balkanu.\n“Ne mislim da ćemo moći ponovo da zadobijemo pažnju predsjednika Trampa, SAD i njegovog tima. Ovaj povratak pažnje SAD na naš region je dar od boga i za Kosovo, i za Srbiju – moramo to iskoristiti”, kaže on.\nKosovski predsjednik snažno je podržao nedavna potpisivanja pisama o namjerama o uspostavljanju vazdušnog i željezničkog saobraćaja između Beograda i Prištine koji su dio dogovora pod pokroviteljstvom izaslanika američkog predsjednika Ričarda Grenela.\nTači je i sam bio učesnik Briselskih pregovora sa srpskim predsjednikom Aleksandrom Vučićem koje je predvodio prethodni saziv Evropske komisije, a koji do sada nisu donijeli konačni dogovor, ali jesu niz sporazuma od kojih su neki i sprovedeni.\nOd “nikad nismo bili bliži” do “vrlo smo daleko”\nIskustvo Hašima Tačija u pregovorima sa Srbijom broji se decenijama.\nGotovo da nije bilo pregovaračkog stola za kojim on nije sjedio još od 1999. godine, kada se kao jedan od lidera Oslobodilačke vojske Kosova pojavio kao dio delegacije u Rambujeu.\n“Nikad nismo bili bliži dogovoru jer su se mnogi drugi procesi završili – Kosovo je slobodno i nezavisno, a Srbija zna za nezavisnost Kosova. U isto vrijeme, veoma smo daleko – puno će zavisiti od lidera obje zemlje, da li će uložiti u budućnost ili će ostati taoci prošlosti”, smatra Tači.\nOn je sa Ivicom Dačićem, dok su obojica bili na funkcijama premijera, potpisao Briselski sporazum 2013. godine.\nSa Aleksandrom Vučićem razgovarao je sa predsjedničke funkcije u pregovorima koje je predvodila nekadašnja evropska komesarka Federika Mogerini, ali su se njih dvojica sretali na različitim međunarodnim forumima i kada pregovori, navodno, nisu postojali.\n“Nemam poseban, lični odnos sa predsjednikom Vučićem – mi smo predsjednici nezavisnih država, izabrani na legitiman način, a ja promovišem stavove moje zemlje na svakom forumu i pred svim zvaničnicima, uključujući i predsjednika Srbije. Imali smo razlike u prošlosti, one postoje i danas, ali ovo ne bi trebalo da nas spriječi da kao dva predsjednika razgovaramo o budućnosti”, istakao je.\nU budućnosti, Tači smatra da ni Kosovo ni Srbija ne mogu računati na članstvo u Evropskoj uniji EU bez konačnog sporazuma.\n“Ako protraćimo ovu priliku, plakaćemo pred kapijama Brisela, ali to nikoga neće brinuti ni interesovati”, zaključuje on.\nTagsAleksandar Vučić Evropska unija EU Hašim Tači Kosovo Srbija\nKosovo je dio Srbije.\nNista nemoj da pregovaras sa njima ama bas nista\nGrađani Srbije dobili uznemirujuću SMS poruku: Situacija je dramatična…


PRIJAVA KANDIDATA POČINJE 8. OKTOBRA - Jefimija TV, Kruševac\nPRIJAVA KANDIDATA POČINJE 8. OKTOBRA\nU toku je pažljiva provera ispunjenosti uslova kompanija za učešće u programu i stručno definisanje svih pozicija. Pri tome, više od 70 odsto pozicija koje su kompanije prijavile dostupno je za kandidate sa završenom srednjom školom, a prijave poslodavaca stigle su iz čitave Srbije, različitih delatnosti i obima kompanija. Stručna lica Nacionalne službe proveravaju svaku oglašenu poziciju jer program ima za cilj osposobljavanje za rad na konkretnim poslovima i potrebno je da svaka pozicija ispuni zahteve u pogledu sticanja znanja i veština, kako bi mladi ljudi po završetku programa bili kompetentniji i bolje pripremljeni za rad. Nakon utvrđivanja konačne liste kompanija i pozicija na koje se kandidati mogu javiti, 8. oktobra biće otvoren poziv za prijavu zainteresovanih kandidata. Napominjemo da je za potrebe prijave kompanija, oglašavanje pozicija i prijave kandidata, napravljen jedinstveni portal koji je omogućio privredi i mladima da ne moraju ništa da dostavljaju u papirnom obliku, već sve potrebno mogu da odrade elektronski, putem Portala Moja prva plata. Vlada Srbije je program “Moja prva plata” pokrenula sa ciljem da se podstakne osposobljavanje za rad mladih ljudi i pruži podrška privredi u rešavanju problema nedostatka kadrova.\nCOVID19, IZVEŠTAJ ZA RASINSKI OKRUG, 01.10.2020.


Predviđanja Stratfora: Povampirenje Al Kaide, Trampov rat sa Kinom... - Sputnjik Srbija\n16:58 28.12.2016 (osveženo 20:14 28.12.2016) Preuzmite kraći link\nStarenje populacije u razvijenom svetu, tehnološke inovacije koje gase radna mesta, podizanje kineske privrede i zamena proizvoda iz uvoza domaćim proizvodima u toj zemlji, neki su od faktora koji će dramatično i trajno uticati na globalnu ekonomiju i oblikovanje svetskog poretka ne samo u 2017. godini, već i u narednim decenijama, piše „Stratfor“.\nU najnovijoj prognozi svetskih kretanja za 2017. godinu, ta privatna američka obaveštajna kompanija ocenjuje kao nerealna obećanja novoizabranog predsednika SAD Donalda Trampa o povlačenju zemlje iz multilateralnih trgovinskih sporazuma i obaveza u inostranstvu zarad jačanja konkurentnosti domaće ekonomije.\n„Revizija trgovinskih odnosa sa svetom na način kako to planira da uradi Vašington mogla je da se izvede pre nekoliko decenija, ali to nije izvodljivo u sadašnjem globalnom poretku koji evoluira, gde je prisutan brz tehnološki napredak u proizvodnji i gde su ekonomije, velike i male, čvrsto međusobno vezane globalnim dobavljačkim lancima.“\nTo znači, kako se navodi, da SAD neće moći da sprovedu sveobuhvatne i nagle promene Severnoameričkog sporazuma o slobodnoj trgovini (NAFTA). U stvari, čak i ako se reprogramira taj trgovinski sporazum, zemlje Severne Amerike će i dalje imati čvršće trgovinske odnose dugoročno, procenjuje „Stratfor“.\nAnalitičari „Stratfora“, međutim, smatraju da će SAD imati više prostora za selektivno nametanje trgovinskih barijera prema Kini, posebno u sektoru metalske industrije, te ocenjuju da će se rizik od narastanja trgovinskih čarki sa Pekingom osetiti nadaleko i naširoko.\n„Spremnost Vašingtona da dovede u pitanje politiku ’Jedne Kine‘, koju je usvojio kako bi izvukao trgovinske ustupke od Kine, doći će na naplatu. Peking će povući svoje trgovinske i bezbednosne poluge što će neminovno uvući SAD u ’Pacifički teatar‘“, upozorava „Stratfor“, aludirajući na ulazak SAD u Drugi svetski rat bitkama na Pacifiku.\nPredstojeća godina će, kako piše u analizi, biti kritična za Evropu.\n„Izbori u nosećim stubovima Evropske unije — Francuskoj i Nemačkoj — kao i mogući izbori u trećoj po veličini ekonomiji evrozone — Italiji — imaće uticaj na njihove međusobne odnose, a ugroziće čak i opstanak evrozone“, predviđa „Stratfor“.\nAgencija podseća na svoje predviđanje koje iznosi već godinama o tome da će se EU vremenom raspasti, te navodi da je pitanje u 2017. godini samo u kojoj meri će predstojeći izbori u pojedinim zemljama ubrzati dezintegraciju.\nBez obzira na to da li na izborima 2017. godine pobede umerene ili ekstremističke snage, „Stratfor“ smatra da će Evropa i dalje srljati ka raspadu na regionalne blokove.\nEvropske podele će, kako dodaje, predstavljati „zlatnu šansu“ za Ruse, koji će u 2017. godini imati priliku da slome evropsko jedinstvo prema sankcijama i koji će imati više prostora za konsolidaciju uticaja u svojim pograničnim oblastima.\n„Trampova administracija će takođe možda biti sklona ublažavanju sankcija i određenoj saradnji u Siriji pošto pokušava da ublaži sukob sa Moskvom, ali će pomirenje naići i na neke ograničavajuće faktore“, piše „Stratfor“, ubrajajući u te faktore dalje jačanje ruskih odbrambenih snaga i nastojanja Vašingtona da obuzda ekspanziju ruskog uticaja.\nMirovni sporazum u Siriji će, prognozira agencija, i dalje biti nedostižan, Rusija će imati bliske odnose sa Teheranom, dok će se američko-iranski odnosi pogoršati.\nIranski nuklearni sporazum će biti „na ispitu“, jer Iran ulazi u izbornu godinu, a i dolazeća američka vlast, kako konstatuje agencija, ima mnogo tvrđi pristup prema toj zemlji, ali će zajednički interesi održati okvire tog sporazuma na snazi.\n„Nadmetanje između Irana i Turske će u međuvremenu eskalirati u severnoj Siriji i severnom Iraku. Turska će se fokusirati na uspostavljanje svoje sfere uticaja i suzbijanje kurdskog separatizma, dok će Iran nastojati da odbrani svoju sferu uticaja.“\nPošto vojne operacije razbiju DAEŠ u 2017. godini, sledi jagma za teritorijom, resursima i intenziviranjem uticaja među lokalnim i regionalnim igračima, piše „Stratfor“ i prognozira da kako DAEŠ bude vojno slabio, tako će angažovati pobunjenike, primenjivati terorističke taktike i podsticati mnoštvo novih napada u inostranstvu.\n„DAEŠ nije jedina džihadistička grupa zbog koje treba brinuti. Mada je DAEŠ u fokusu, Al Kaida u tišini obnavlja svoje redove u područjima kao što su severna Afrika i Arapsko poluostrvo i ta će grupacija verovatno biti aktivnija u 2017. godini“, prognozira američka agencija „Stratfor“.


Turska flautistkinja Šefika Kutluer, jedna je od najistaknutijih solistkinja na turskoj muzičkoj sceni. Studirala je na Državnom Konzervatorijumu u Ankari gdje je diplomirala 1979. i postala članica „Predsjedničkog Simfonijskog orkestra“. Usavršavala se u Beču i Rimu, a na Konzervatorijumu u Ankari je predavala nekoliko godina. Poslije osvajanja nekoliko međunarodnih takmičenja i početka međunarodne karijere dobila je predsjedničku medalju u Turskoj (1985), najveće priznanje koje zemlja daruje pojedincu, a 1998. je postala „državni umjetnik“. Dobitnik je i italijanske državne medalje i „austrijske zlatne medalje za zasluge“ od strane predsjednika Austrije. Imenovana je kao Ambasador dobre volje UNICEF-a.\nNastupala je na brojnim koncertnim turnejama, međunarodnim festivalima, održala je majstorske kurseve u: Italiji, Austriji, Švajcarskoj, Njemačkoj, Holandiji, Francuskoj, Španiji, Belgiji, SAD-u, Kubi, Singapuru, Izraelu, Slovačkoj, Rusiji, Tunisu, Libanu, Velikoj Britaniji, Meksiku, Kini, Japanu i dobila veoma pozitivne kritike.\nPoznata kao „Čarobna frula“, Šefika Kutluer nastupa na raznim međunarodnim TV i radio kanalima u Austriji (ORF), Engleskoj (BBC), Švajcarskoj (RTL), Njemačkoj (TRT-INT), Roterdamu (Rijnmond), Vašingtonu (VGMS), Čikagu (VNIB / VNIZ), Njujorku…\nZa diskografske kuće Pan Classical, Naxos i Gallo International ostvarila je CD snimke sa poznatim dirigentima – Zubinom Mehtom, Čarlsom Makersom, Peterom Breinerom, i orkestrima – Škotskim kamernim orkestrom, Tokijskim simfonijskim orkestrom, Berlinskom filharmonijom, Zagrebačkim solistima, Britanskom kraljevskom filharmonijom i dr.\nМeđunarodni festival „Šefika Kutluer“ koji je osnovala u svom gradu Ankari, sa velikim uspijehom je održan 2010, 2011. i 2012. godine, pod sloganom Susreti Istoka i Zapada.


Biomarker nervnih stem ćelija, transplantacija nervnih progenitora, stem ćelije, generisanje neurona\nAutor: dr Dragana Jančić\nU poslednjoj dekadi, istraživanje neurogeneze (radjanja nervnih ćelija u odraslom organizmu) je dobilo nov zaokret. Ono što je ranije bilo prihvaćeno kao definicija neurona, njegova nedeljivost, odbačeno je nakon novih studija.\nKorišćenje konfokalne mikroskopije je doprinelo lakšem detektovanju novorodjenih ćelija. Ipak, većina istraživanja iz izvršeno na životinjskim modelima. Izučavanje ćelija koje su sposobne da se razviju u funkcionalne nervne ćelije u odraslom ljudskom organizmu je nailazilo na tehničke poteškoće (invazivne metode).\nIn vivo istraživanja\nJedan od izazova savremenih neuronauka je pronalaženje i praćenje odredjenih tipova ćelija in vivo. Ipak, markeri razlicitih vrsta ćelija koji bi trebalo da ih označe i kasnije služe za njihove detektovanje je slovilo za veoma teško, ako ne i nemoguće, savremenim tehnikama. No, pronalazak spektroskopije koja se zasniva na magnetnoj rezonanci (magnetic resonance spectroscopy, MRS), jedne neinvazivne tehnike, postalo je moguće raspoznavati nervne ćelije od glijalnih.\nNov izazov je bio naći načina da se raspoznaju moždane stem ćelije, ćelije koje se mogu razviti u funkcionalne zdrave neurone.\nGrupa doktorke Mirjane Maletić-Savatić, profesora neurologije na Stejt Univerzitetu (State University) u Njujorku, SAD, pronašla je izvesni kompleks lipida ili lipoprotina koji karakterišu i raspoznaju spektroskopski, MRS-zapis nervnih stem ćelija. Ovi istraživači su svoje nalaze proverili na životinjskim modelima i ljudskim dobrovoljcima i uspešno locirali ćelije-nervne progenitore. Takodje, transplanitrali su ove ćelije u mozak pacova i uspešno detektovali njihovu novu lokaciju.\nNajinteresantniji ishod ovog istraživanja je praćenje nervnih progenitora kod dece i adolescenata. Naime, grupa doktorke Maletić-Savatić je utvrdila dramatičan pad broja novorodjenih ćelija u mozgu starijih osoba. Sledeći korak je pokušati da se pronadje analogija izmedju broja nervnih ćelija pacijenata obolelih od multiple skleroze, Alchajmerove bolesti, Parkinsonove bolesti, kao i traumatskih povreda mozga ili moždanog udara. Kako ove ćelije imaju potencijal da se razviju u ćelije koje su anatomski i fiziološki slične ranije rodjenim neuronima, naučnici se nadaju da bi njihova manipulacija u vidu transplantacije ili reparacije mogla da pomogne uspešnijoj sanaciji oštećenog moždanog tkiva. Ovakav vid terapije, iako je tek na začetku, obećava, jer je relativno bezbedan i bio bi primenljiv i na neonatuse sa urodjenim moždanim poremećajima, kao i na ljude obolele od moždanih tumora. Dodatni izazov je i činjenica da je lokacija novorodjenih ćelija u hipokampusu, delu limbičkog sistema odgovornom za neke forme učenja i pamćenja, tako da manipulacija ovim ćelijama mora biti strogo kontrolisana. Iako je mogućnost transplantacije nervnih stem ćelija nekoliko godina ispred nas, rezultat grupe dr Maletić-Savatić je prekretnica u neinvanzivnom istraživanju mozga, kako za dijagnostičke, tako i terapeutske svrhe.\nDragana Jančić, MD, MSc\nInstituto de Neurociencias Alicante,


Naslovna Ostali sportovi TRI KORAKA DO TOKIJA: Odbojkašice dobile rivalke u borbi za OI!\nOdbojkašice Srbije saznale su imena protivnica koje im stoje na putu plasmana na Olimpijske igre u Tokiju 2020. godine.\nSrbija će tako prvu utakmicu u A grupi Interkontinentalnih kvalifikacija za OI odigrati protiv Tajlanda u Vroclavu, 2. avgusta.\nOdbojkašice Srbije (FOTO: Peđa Milosavljević/Starsport)\nDan kasnije, šampionke Evrope i sveta sastaju se s Portorikom, a 4. avgusta odmeriće snage s domaćinom Poljskom.\nPored A grupe, u kojoj je Srbija, takmičenje se održava u još pet gradova.\nSvetska odbojkaška federacije (FIVB) objavio je da će se pet kontinentalnih turnira u konkurenciji odbojkašica odigrati u januaru 2020. godine.\nNa njima će igrati minimum po četiri selekcije koje se nisu kvalifikovale na Igre, a plasman će izboriti samo pobednici.\nPrethodni tekstATP ANTALIJA: Tipsarević u dva seta poražen od Gunesvarana\nSledeći tekstPOZNATA SUDBINA KAPITENA Lazić ostaje u Zvezdi do 2022.


Nenad Vasilić predstavio novi album “Volume 1” | Trecisvijet.com\nNovi album Nenada Vasilića, džez kontrabasiste i kompozitora, objavljen je nedavno i u Srbiji. Prvih 20 godina karijere kreativni ambasador nacionalne platforme Srbija stvara obeležava kompilacijom „Volume 1“, u izdanju PGP RTS-a.\nNenad Vasilić više od dve decenije živi u Beču, a muziku koju stvara uspešno izvodi širom Evrope. Publika u Srbiji poslednji put je imala priliku da ga sluša uživo na otvaranju Beogradskog Džez Festivala u decembru 2020.\nU narednom periodu, sa povratkom koncertnih aktivnosti, očekuju nas i novi nastupi ovog umetnika.\nVolume 1 Nenad Vasilić\nPolaridi objavili novi singl „Kad si tu“


Rudiša bi da prevaziđe sebe - Sportske.net\nRudiša bi da prevaziđe sebe\nOsvajač zlatne medalje na OI u Londonu u disciplini 800 metara David Rudiša najavio je napad sopstvenog svetskog rekorda na mitingu Dijamantske lige u Cirihu.\nOlimpijski prvak na 800 metara, atletičar iz Kenije David Rudiša rekao je danas da planira da napadne njegov svetski rekord u toj disciplini u svojoj završnoj trci ove sezone, na mitingu Dijamantske lige u Cirihu.\n"Ovo je moja poslednja trka u sezoni i želim da pružim sve od sebe, pokušaću i videću da li je moguće trčati brže od rekorda sa OI. Za miting je najavljeno da će biti hladno i kišovito i to će biti veoma bitna uloga u mom cilju", rekao je 23-godišnji kenijski atletičar.\nRudiša je na OI u Londonu ove godine postavio svetski rekord u vremenu od jednog minuta, 40 sekundi i 91 stotih.\nTrener Sem O'konel kazao je da Rudiša u finalnoj trci na OI nije koristio pomoć Semija Tanguija u diktiranju tempa i zapitao se "da li mu je iko potreban".\nTrka na 800 metara održaće se sutra na mitingu u Cirihu u okviru Dijamantske lige.


Republika Srpska mora da traži vojnu zaštitu od Putina! - alo.rs\nAUTOR: Sputnjik/Alo.rs/N.M. DATUM I VREME: 10.03.2019. 13:52\nPosle sastanka u Sarajevu na kom su se lideri SNSD-a Milorad Dodik, HDZ-a Dragan Čović i SDA Bakir Izetbegović dogovorili o formiranju vlasti na nivou BiH, saopšteno je da bi za sedam do deset dana mogao da bude imenovan predsedavajući Saveta ministara, a do kraja meseca i konstituisan Savet.\nSagovornik emisije "Od četvrtka do četvrtka" Srđan Perišić i pored ovog dogovora kaže da postoji strepnja da će bošnjačka elita plasirati neku novu ucenu.\nNaglašava da je do promene stava Izetbegovića i odustajanja od Akcionog plana za članstvo u NATO-u došlo nakon puta sva tri člana Predsedništva u Brisel. Tamo im je, dodaje Perišić, jasno poručeno da ni sa čime ne treba uslovljavati formiranje Saveta ministara, što je bio signal Komišiću i Džaferoviću da je suludo dalje uslovljavanje RS.\nSa druge strane, predsedavajući Predsedništva BiH Milorad Dodik pokazao da je za saradnju i konsenzus, a da se teme na kojima ih nema prosto zaobiđu.\n"OSTAVILI STE DUBOK TRAG U NAŠOJ ISTORIJI" Da je živ, Njegoš bi se danas ubio, da samo vidi šta su sada uradili njegovi potomci!\n- Ukoliko žele da BiH funkcioniše, svi moraju da budu spremni na kompromise, jer ona nije jednonacionalna država. Ko izbegava tu činjenicu, on je protiv BiH. Dodik je upravo to govorio svih ovih meseci - da ne zavisi BiH samo od Srba i RS, već od Bošnjaka - rekao je Perišić.\nSavetnik predsedavajućeg Predsedništva BiH zbog toga ne isključuje ni mogućnost da saglasnost o formiranju Saveta ministara padne u vodu.\n- To bi, međutim, značilo da je Dejtonu došao kraj, a gde bismo onda stigli je pitanje za Bošnjake, lopta je u njihovom dvorištu. Njihova politička elita je imala za saveznike strance, zapadne ambasadore, visoke predstavnike preko kojih su vršili pritisak kako bi ostvarili jedini cilj i ukinuli Republiku Srpsku ili je sveli na praznu ljušturu. Takvu politiku gledamo već 23 godine, i ukoliko od nje ne odustanu, oni će biti grobar BiH, a ne Srbi i Hrvati - kategoričan je sagovornik.\nPerišić dodaje da vodeći deo bošnjačke političke elite ne razume da se svet promenio, da više nije 2008, poslednja godina unipolarnog poretka u kojem su SAD upravljale svetom. On naglašava da jedan deo američkih zvaničnika ne želi da rešava bošnjačke probleme, a da sa druge strane ucenjuju predsednika Srbije Aleksandra Vučića da mora da prihvati sitne ustupke koji se odnose na podelu Kosova.\n- Dogovor Beograda i Prištine Sjedinjene Države posmatraju u svetlu svojih geopolitičkih ciljeva, a to je ulazak BiH i Srbije u NATO - ocenjuje Perišić.\nOvaj stručnjak za međunarodne odnose objašnjava da SAD nikada ne mogu da budu na strani Srba, jer su one mentor kosovske nezavisnosti, i da Beograd nikada samo sa Vašingtonom kao posrednikom u pregovorima neće moći da bude zadovoljan konačnim ishodom.\n- Za razliku od prethodne decenije, Republika Srbija danas treba da traži zaštitu velikih sila - od Rusije diplomatski i vojno, a od Kine i ekonomski - rekao je Perišić.\nOn pitanje Kosova ne vidi kao akutni problem, već višedecenijski, koji ne može da se reši do kraja godine, kako mnogi zapadni političari priželjkuju da bi što pre uspostavili geopolitičku kontrolu.\nMenjaju se odnosi u svetu, i to Srbija treba da iskoristi, kaže Perišić.\nProblem između Zagreba i Beograda može, prema Perišićevom mišljenju, da bude rešen tek kada se stavi tačka na to i kada Hrvati priznaju da su na prostoru te države za vreme Drugog svetskog rata izvršili genocid nad srpskim stanovništvom.\nMoskva poslala "lava" u Beograd, specijalac koji je prošao SITO I REŠETO ima opasan zadatak!\nAmerikanac ima nekoliko zadataka, OVAJ je najvažniji\nPutin će preko Erdogana uništiti NATO! Zapad u panici, besni na ruskog predsednika!


Banja Luka: Otvoren dnevni centar za osobe sa mentalnim smetnjama – mojKontakt portal – Radio Televizija Kontakt\nGradonačelnik Banjaluke Slobodan Gavranović, koji je otvorio Dnevni centar, pojasnio je da je namijenjen licima sa posebnim potrebama koja su prošla ciklus obrazovanja u Centru „Zaštiti me“.\n„Djeca će se nakon završetka ciklusa edukacije i obrazovanja ovdje moći okupljati, dalje rehabilitovati, družiti i što temeljitije se osposobljavati za samostalan život u okviru njihovih zdravstvenih i psihofizičkih mogućnosti“, rekao je Gavranović novinarima.\nOn je napomenuo da je grad Banjaluka i do sada davao veliku podršku ovakvim projektima, podsjetivši da je ovo prva lokalna zajednica koja je osnovala vrtić za djecu sa posebnim potrebama, te da su ranije otvorena dva slična dnevna centra.\nGavranović je čestitao svima koji su se udružili da bi danas bio otvoren ovaj dnevni centar, navodeći pri tom Udruženje edukacijsko-rehabilitacijski centar, banjalučki Centar za socijalni rad, Ministarstvo zdravlja i socijalne zaštite, gradske institucije, kao i roditelje i one koji će dnevni centar koristiti.\nOn je rekao da će danas otvoreni dnevni centar biti finansiran preko Centra za socijalni rad, dok će Ministarstvo zdravlja i socijalne zaštite Republike Srpske obezbijediti dio sredstava za opremanje.\nPomoćnik ministra zdravlja i socijalne zaštite Srpske LJubo Lepir istakao je da Ministarstvo pozdravlja aktivnosti otvaranja Dnevnog centra i napomenuo da su otvaranja dnevnih centara sastavni dio novih reformskih procesa u oblasti socijalne zaštite.\nLepir je rekao da je trenutno oko deset opština u Srpskoj u fazi otvaranja ili izgradnje dnevnih centara za osobe sa mentalnim smetnjama, ističući da će ti centri unaprijediti socijalnu zaštitu i podršku djeci sa posebnim potrebama.\nDirektor banjalučkog Centra za socijalni rad Borka Vukajlović podsjetila je da Banjaluka raspolaže sa dva dnevna centra, te da je prvi otvoren 2005. godine.\n„Ono što je slično za sva tri dnevna centra jeste da obuhvata populaciju mladih sa intelektualnim oštećenjem, a različitost je u tome što su u svaki dnevni centar smješteni korisnici po stepenu oštećenja“, navela je Vukajlovićeva.\nDirektor dnevnog centra Marina Šajinović je rekla da dnevni centar za odrasla lica sa mentalnim smetnjama trenutno ima 23 korisnika.\n„Za početak počinjemo da radimo sa tri grupe, a do kraja godine očekujemo da ćemo imati više od 40 korisnika. Korisnici će imati obrok, biće uključeni u radne aktivnosti i kreativne radionice“, dodala je Šajinovićeva.\nFratri se uhvatili u ”užičko” (VIDEO)


Pod lupom 111 institucija, budžet, ministarstva, opštinske kase - za čim traga revizor\nIzvor: RTS, 09.Feb.2022, 15:17\nKako se troši novac iz državne kase – Državna revizorska institucija trenutno proverava u 111 institucija. Počeo je postupak revizije završnog budžeta Srbije, a pod lupom su i finansije više ministarstava, Narodne skupštine, Grada Beograda, Novog Sada, više opština. Generalni državni revizor, dr Duško Pejović, kaže za RTS da su najčešće nepravilnosti u javnim nabavkama, kada se nešto nabavlja, a nije planirano i nije sproveden postupak prema Zakonu. >> Pročitaj celu vest na sajtu RTS <<\nNa dugoj listi institucija koje kontrolišu revizori je i više javnih preduzeća, aeroderomi Srbije, Državna lutrija Srbije, mnoge zdravstvene ustanove i fakulteti. Duško Pejović je gostujući u Dnevniku RTS-a izjavio da se od institucija traži sve ono što je potrebno u zavisnosti od vrste revizije.\n"Ako je reč o finansijskoj, najpre ćemo tražiti finansijske izveštaje i svu dokumentaciju na osnovu koje su izveštaji sastavljeni. Kada je reč o pravilnosti poslovanja, onda su tu ugovori, obračuni, procedure. Kada je u pitanju revizija svrsishodnosti poslovanja, tražićemo ono što se odnosi na to da li su poštovani principi ekonomije", rekao je Pejović.\nŠto se tiče izveštaja o revizijama, dodaje, upravo u ovom periodu je sondiranje podataka, analiziranje, sastavljanje izveštaja.\n"Institucija je u obavezi da do 31. marta dostavi podatke Skupštini kojoj je odgovorna. Što se tiče prethodnih godina, mi imamo izveštaje o radu koji su napisani i postavljeni na sajt", rekao je Pejović.\nPropusti prilikom evidentiranja uplata i isplata U poslednjim izveštajima za 2021. godinu su, na primer, u finansijskim revizijama nepravilnosti, napominje, uočene u smislu neadekvatnog evidentiranja uplata i isplata, pogrešne ekonomske i funkcionalne klasifikacije, odnosno da li je manje ili više evidentirano.\n"Negde je propušteno da bude evidentiramo, negde duplo evidentirano, a negde je manje ili više. Najveće nepravilnosti su u vezi sa javnim nabavkama na svim nivoima. Utvrđujemo slične probleme, ali su iznosi različiti, zavisno od obima budžeta tog subjekta. Najveće nepravilnosti u javnim nabavkama su kada se nešto nabavlja, a nije planirano i nije sproveden postupak prema Zakonu o javnim nabavkama", naglasio je Pejović.\nUkazuje da se najveći broj prijava i prekršajnih i krivičnih zasniva na postupcima javnim nabavki.\n"Postoje preporuke prvog, drugog i trećeg nivoa koje se trebaju sprovesti u roku od 90 dana, godinu dana ili tri godine. Pratimo subjekta u prethodne tri godine. Ako imamo određene izveštaje i potvrde da je otklonio u redu. Ako nema on je u rizičnoj poziciji da bude obuhvaćen revizijom. Mi smo već podneli prekršajnu ili krivičnu prijavu ako je za to bilo elemenata i dalje ostaje na sudovima", naveo je Pejović.\nPreko 3.100 dokumenata predato nadležnim organima Do sada su, navodi, dali 2.248 prekršajnih prijava, 240 krivičnih i 272 zahteva za privredni prestup, 234 informacije tužilaštvima i 114 informacija drugim državnim organima. "Preko 3.100 dokumenata nadležnim organima", dodaje Pejović.\nKaže da društvo treba da zna koje su to koristi od revizije.\n"To merimo metodologijom i smernicama, utvrđujemo koliko su se povećali prihodi, odnosno smanjili rashodi, koliko su veće koristi za građane, kao i koliki su drugi efekti u smislu promene propisa u postupku revizije", navodi Pejović.\nU izveštaju za 2021. godinu "utvrđeno je preko 120 miliona direktne koristi".\n"Ali i indirektne u smislu povećanja unosa evidentiranja, to je blizu milijardu i po dinara. Povećani su bilansi kod revidiranih subjekata", kaže Pejović.\nUkazuje da ako se steknu uslovi revizor može da traži i ostavku nekog od funkcionera.\n"U odazivnom izveštaju subjekat treba da dokaže da je preduzeo odgovarajuće mere ispravljanja i ako je dat dostojan i istinit izveštaj mi ga tako i ocenimo", napominje Pejović.\nDržavna revizorska institucija dobila je dobre ocene prvenstveno za eksterne revizije i to Svetske banke i Sigme – to je zajednička inicijativa Organizacije za ekonomsku saradnju i razvoj i Evropske unije, koja ocenjuje kako se sprovodi Reforma javne uprave u Srbiji.\nKada je reč o Sigmi, Pejović naglašava da su dobili ocenu 4,5, a da je najveća ocena u regionu 3,3. "To znači pohvala zaposlenima, a i državi da ima nezavisnu instituciju", zaključio je Pejović.


Džinovski 3D printer može da "odštampa" i zgradu Džinovski 3D printer može da “odštampa” i zgradu – Personal magazin\nAmerički naučnici sa Univerziteta Južne Kalifornije predstavili su 3D printer, koji može da odštampa celu zgradu za 24 časa. Tehnologiju, koja je dobila naziv Contour Crafting, razradio je profesor Berok…\nAmerički naučnici sa Univerziteta Južne Kalifornije predstavili su 3D printer, koji može da odštampa celu zgradu za 24 časa. Tehnologiju, koja je dobila naziv Contour Crafting, razradio je profesor Berok Hošnevis.\nTo izgleda ovako: džinovski printer postavlja se na šine, smeštene duž temelja građevine. Betonska smesa se nanosi u slojevima automatsi, po unapred određenoj konturi specijalnim alatom postavljenim na kranu.\nPostavljanje lukova nad prozorskim i otvorima za vrata takođe ne zahteva ljudsku intervenciju, pošto 3D printer završi rad, ljudima samo ostaje da postave prozore i vrata.\nDžinovski 3D printer može da “odštampa” i zgradu was last modified: January 17th, 2014 by Redakcija\n3D3D štampačiContour Crafting\nKonferencija o samoregulaciji Online medija u Srbiji


PRILIKA ZA POSAO "Jazaki" u Srbiju zapošljava 100 radnika | Afera\nEKONOMIJA NASLOVNICE VESTI\nPRILIKA ZA POSAO „Jazaki“ u Srbiju zapošljava 100 radnika\n29. маја 2017. Gradiša Katić 0 Comments\nJapanski proizvođač kablova za auto industriju Jazaki (Yazaki) saopštio je danas da će u novoj fabrici u Šapcu, koja uskoro treba da bude otvorena i za koju je već primio u radni odnos 300 ljudi, otvoriti još 100 novih radnih mesta.\n„U narednih mesec i po dana zaposlićemo još 100 ljudi, najveći broj njih u proizvodnji, dok je 24 mesta predviđeno za stručnjake iz različitih oblasti i za zaposlene u administraciji“, kaže Miloš Davidović, direktor ljudskih resursa u kompaniji „Jazaki Srbija“.\nIstiče da svi njihovi zaposleni dobijaju ugovor na neodređeno vreme nakon probnog rada od šest meseci.\n„Takođe, postojaće i velike mogućnosti napredovanja, jer će većina pozicija prvo biti oglašavana i popunjavana interno. Do sada je već 10 pozicija popunjeno na ovaj način, što znači da su neki zaposleni unapređeni za samo tri meseca“, dodaje Davidović.\nIzgradnja fabrike u Šapcu je počela prošle godine, a njena ukupna površina će biti 30.000 metara kvadratnih. Fabrika će proizvoditi elektronske komponente za kamione, a za sve zaposlene je obezbeđena obuka u „Jazaki“ fabrikama širom sveta.\nKompanija, osnovana 1929. godine, danas posluje u 45 zemalja sveta na 487 lokacija i zapošljava oko 290.000 radnika.\n„Kako bi se zadovoljili veoma visoki standardi u pogledu kvaliteta obuke zaposlenih na nivou čitave „Jazaki“ grupacije, svi naši zaposleni bili su u obavezi da prođu određene vrste treninga i obuka, koje su bile organizovane u „Jazaki“ fabrikama u Češkoj, Rumuniji, Litvaniji, Ukrajini, Tunisu i Maroku“, navodi Davidović.\nU sklopu fabrike u Šapcu, kako dodaje, gradi se i Trening centar koji će biti otvoren u junu, a u okviru kojeg će se ubuduće vršiti obuka novozaposlenih za rad na različitim pozicijama.\n„Do kraja godine ćemo obučiti i zaposliti preko 700 ljudi, dok je naš dugoročni cilj – 1.700 zaposlenih do kraja 2019“, precizirao je Davidović.\nRadovi na izgradnji fabrike i Trening centra uveliko traju, do kraja maja treba da budu dopremljene prve mašine, a u junu se očekuje početak jednog dela proizvodnog procesa i otvaranje Centra koji će omogućiti obuku na lokalnom nivou.\nVeliko otvaranje fabrike najavljeno je za septembar 2017, navodi se u saopštenju.\n← Uz himnu i gradu završeno redovno zasedanje Skupštine\nZAMALO OSTAO BEZ GLAVE Žena ljubavnika udarila kolima →\nMirka zabrinuta za Vujadina\n(FOTO) VEROVALI ILI NE Pojavila se ikona Tomislava Nikolića!\nNASTAO HAOS U NOVOM SADU: Ljudi hitno evakuisani sa bazena!


Poseta delegacije Primorsko-gorske županije\nDelegaciju Primorsko-gorske županije primio je predsednik opštine Vladan Vasić sa saradnicima. Pored Vasića, delegaciju Republike Hrvatske i predstavnike Ministarstva finansija dočekali su i sa njima razgovarali Goran Popović, pomoćnik predsednika opštine za poljoprivredu i Bratislav Zlatkov, direktor Turističke organizacije Pirot. Na sastanku je, izmedju ostalog, bilo reči i o uspostavljanju saradnje u oblasti poljoprivrede i turizma.\nOve nedelje pirotska Gimnazija obeležava 135 godina svog postojanja, a gosti škole ove nedelje su učenici i profesori tri međunarodne škole iz Rusije, Makedonije i Rumunije.\nTim povodom za goste je upriličen prijem u Opštini Pirot, a goste je u ime lokalne samouprave pozdravio predsednik opštine Pirot, mr Vladan Vasić, koji im je ovom prilikom poželeo dobrodošlicu i prijatan boravak u našem gradu.\nU postupku komasacije na području katastarskih opština Izvor i Berilovac u toku je postupak uzimanja želja učesnika komasacije o tome gde žele da im bude dodeljena masa koju su uneli u komasaciju. Ovaj posao biće završen do 20. oktobra. Posle sagledavanja svih želja zajedno sa izvodjačem radova biće uradjena pregledna karta privremene nadele zemljišta koja će biti stavljena na uvid svim učesnicima komasacije. Dejan Živković, načelnik Opštinske uprave, kaže da že to trajati oko petnaestak dana, a kasnije će učesnici komasacije imati mogućnost prigovora.\nU okviru programa KfW4 radi se na projektu zamene azbestnih cevi na području grada. Zoran Nikolić, direktor Vodovoda kaže da se radi zadovoljavajućom dinamikom. Završeni su radovi u Ulici Rogoz u dužini od 970 metara, u Ulici 37. divizije, gde je ukupno biti uradjeno 920 metara mreže, Milentija Popovića 214m, Bore Stankovića 320m, a trenutno se radi u Ulici Pobede, gde že biti zamenjeno oko 520 metara mreže.\n- Ostalo je da se radovi završe u još tri ulice, Dobrodolskoj, Majora Tepića i Čika Jove Zmaja, čime će prva faza projekta biti kompletirana.\nDruženje dece i predsednika\nDanas je počela Dečija nedelja, koja će biti obeležena brojnim programima i manifestacijama pod sloganom “Svako dete srećna lica – čuva jedna porodica”. Tim povodom danas je u svečanoj sali Opštine organizovano druženje dece sa predsednikom Opštine, prvim zaštitnikom njihovih prava.\nPredsednik opštine Vladan Vasić čestitao je svojim mladim gostima dečiju nedelju i poželeo im da detinjstvo provode što bezbrižnije i srećnije.\nNakon pređenih 24.000 kilometara po celom svetu i više od 150 zemalja sveta u Srbiju je danas iz pravca Bugarske “ušla” Trka mira. Ona se u Srbiji završava, a u Pirotu je u dvorištu OŠ”Vuk Karadžić” priređen doček za petnaestak učesnika trke – ultramaratonaca iz Srbije, Engleske i Mađarske.\nBaklju koju je u Srbiju uneo predsednik trke mira za Srbiju, Predrag Knežević, a u Pirotu je baklju Knežević predao mališanima iz škole “Vuk Karadžić”, koji su imali priliku da na kratko učestvuju u trci, ali i drže baklju.\n- Ova baklja je u tokom godinu dana prošla kroz 150 zemalja sveta. Naša zemlja je dobila tu čast da se ove godine “Trka mira” završava upravo u Srbiji, a Pirot je nakon Dimitrovgrada druga opština kroz koju prolazi baklja mira. Ovu baklju su držali milioni ljudi i u nju utkali svoje želje za mir – kazao je Knežević, i dodao da ovu trku podržava Narodna skupština, Olimpijski komitet i Ministarstvo omladine i sporta.\nRadovan Nikolić: U Toplani sve ide po planu!\nPosle odluke odbornika SO Pirot o reprogramiranju neizmirenog duga za grejanje, u Toplani su krenuli u realizaciju.\nStrana 183 od 193


Vučević u Pomoravlju: Srbija će učiniti sve da zaštiti Srbe\nGradonačelnik Novog Sada i potpredsednik Srpske napredne stranke Miloš Vučević započeo je danas posetu Kosovskom Pomoravlju. U Kulturno-prosvetnom centru "Božidar Mitrović Šandor "u Šilovu rekao je okupljenim Srbima da je došao da prenese poruku da će država Srbija uvek biti uz njih.\nMiloš Vučević u Šilovu (Foto Puls)\n“Verujte u Srbiju i državno rukovodstvo, u predsednika Aleksandara Vučića. Država će uraditi sve što bude mogla da zaštiti Srbe na Kosovu i Metohiji. Nama je najvažnije da sačuvamo mir, da ljudi mogu da žive ovde, da probamo da ih ekonosmki osnažimo, da vidimo šta možemo da uradimo da se još više dece rađa na ovim prostorima”, rekao je Vučević.\nVučević nije krio zadovoljstvo što je u Kosovskom Pomoravlju. Kako je istakao nije dolazio dugo iako je deo svog života proveo upravo u ovom delu Kosova.\n"Za mene je čast i veliko zadovoljstvo što sam sa vama. Dugo nisam dolazio u Kosovko Pomoravlje iaoko sam deo života proveo ovde. Drago mi je i ne mogu da isključim emocije. Došao sam da čujem od vas kako se držite i da čujete šta ja imam da vam prenesem i da se spremimo za nove izazove koji su pred nama", istakao je Vučević.\nPoručuje da nije došao da izgovara teške parole.\n"Nisam došao sa nekakvim teškim parolama, to je veoma opasno da neko kaže ovde i da srbuje i ode u Beograd ili Novi Sad, a ovi ljudi ovde treba da žive", poručio je Vučević.\nU foajeu Kulturno-prosvetnog centra u Šilovu gradonačelnik Novog Sada je dočekan uz tradicionalnu srpsku pogaču i so.\nDirektor Kulturno-prosvetnog centra Stanko Pevac upoznao je Vučevića sa radom ove kulturne institucije koja na jednom mestu okuplja talentovanu decu iz ovog kraja. Na početku svoje posete delegacija iz Novog Sada pogledala je izložbu slika iz Velikog rata. Vučevića su dočekali građani iz Kosovskog Pomoravlja, predstavnici institucija i politilčki zvaničnici iz ovog kraja.\nNakon posete Kosovskom Pomoravlju gradonačelnik Novog Sada će posetiti Srbe u centralnom delu Kosova i Metohije.\n25.05.2020 Od četvrtka kretanje po 16 sati (1534)\n25.05.2020 Pogled iz Beograda: Političari vole krize (165)


[POSLEDNJA VEST] Avion Vlade Crne Gore oštećen pri sletanju u Podgorici - Povezane vesti - Naslovi.net\nTango Six 28.09.2021\nKako je preneo portal Radio-televizije Crne Gore, avion Vlade Crne Gore Learjet 45 40-MNE oštećen je pri sletanju na aerodrom u Podgorici sinoć oko 22 časa. Prema fotografijama koje je objavio portal RTCG letelica je najverovatnije doživela teže… »\nAvion Vlade Crne Gore oštećen je noćas na Aerodromu Podgorica. U incidentu, koji se dogodio oko 22 sata, nije bilo povređenih, piše Portal RTCG. Neposredno pre incidenta, kako se navodi, iz aviona su izašli državni funkcioneri i članovi… »\nAvion Vlade Crne Gore oštećen je noćas na Aerodromu Podgorica. U incidentu, koji se dogodio oko 22 sata, nije bilo povređenih, piše RTCG. Neposredno pre incidenta, iz aviona su izašli državni funkcioneri i članovi delegacije. Na Vladinom avionu… »\nAvion Vlade Crne Gore oštećen je na Aerodromu "Podgorica" sinoć oko 22 časa. Nema povređenih, saznaje portal RTCG. Na avionu Vlade Crne Gore najverovatnije je došlo do loma stajnog trapa, piše portal Radio-televizije Crne Gore, koji je objavio… »\nRTCG: Vladin avion oštećen u incidentu na podgoričkom aerodromu, nema povrijeđenih\nGlas Amerike 28.09.2021\nPODGORICA — Avion Vlade Crne Gore oštećen je u ponedjeljak oko 22 sata u incidentu na podgoričkom aerodromu u kome nije bilo povrijeđenih, javio je portal Radio Televizije Crne Gore, prenose lokalni mediji. Prema informacijama portala RTCG, koje… »\nAvion Vlade Crne Gore oštećen je noćas na Aerodromu Podgorica. U incidentu, koji se dogodio oko 22 sata, nije bilo povređenih, potvrđeno je „Vijestima“. Neposredno pre incidenta, iz aviona su izašli državni funkcioneri i članovi delegacije. U… »\nSlobodna Evropa pre 54 minutajoš 16 povezanih\nJokiću malo falilo da bude kapiten na Ol-staru FOTO\nB92 pre 37 minutajoš 11 povezanih\nBlic pre 7 minutajoš 10 povezanih


Vučić zamolio Merkelovu da `pogura` regionalnu ekonomsku zonu i auto put Niš-Priština - Sve o Srpskoj\nVučić zamolio Merkelovu da `pogura` regionalnu ekonomsku zonu i auto put Niš-Priština\nREKAO JOJ U TELEFONSKOM RAZGOVORU DA JE ZONA OD KLJUČNOG ZNAČAJA ZA BUDUĆNOST SRBIJE\nRazgovarali i o nastavku dijaloga Beograda i Prištine i saglasili se da su očuvanje mira i postizanje kompromisnog rješenja od ključnog značaja za obe strane\nVučić primio zamjenika pomoćnika državnog sekretara Sjedinjenih Američkih Država Pita Maroka, i naglasio da je postizanje stvarnog kompromisa sa Prištinom jedina garancija budućnosti Srbije i cijelog regiona\nSastao se i sa direktorkom Federalne agencije Ruske Federacije za poslove Zajednice nezavisnih država, sunarodnika u inostranstvu i međunarodnu humanitarnu saradnju Eleonorom Mitrofanovom, koja je ponudila stručnu pomoć ruskih eksperata za brži napredak radova na završetku hrama Sv. Save\nPREDSJEDNIK Srbije Aleksandar Vučić razgovarao je danas, uoči samita Berlinskog procesa u Londonu, sa njemačkom kancelarkom Angelom Merkel i zamolio je da svojim ugledom i autoritetom ubrza realizaciju projekata Regionalne ekonomske zone i autoputa Niš-Priština.\nVučić je, u telefonskom razgovoru, rekao njemačkoj kancelarki da smatra da su Regionalna ekonomska zona i izgradnja auto puta Niš-Priština od velikog značaja za Zapadni Balkan.\nOn je posebno izdvojio Regionalnu ekonomsku zonu kao projekat od ključnog značaja za budućnost Srbije i cijelog regiona, jer bi na taj način privukli više investicija i ubrzali protok ljudi, robe, kapitala i usluga.\nPredsjednik Srbije se zahvalio njemačkoj kancelarki što je svojom inicijativom za pokretanje Berlinskog procesa značajno doprinijela miru i stabilnosti Zapadnog Balkana.\nVučić i Merkel razgovarali su i o nastavku dijaloga Beograda i Prištine i saglasili se da je razgovor neophodan, kao i da je očuvanje mira i postizanje kompromisnog rješenja od ključnog značaja za obe strane.\nVučić primio je danas u Beogradu zamjenika pomoćnika državnog sekretara Sjedinjenih Američkih Država Pita Maroka, i naglasio da je postizanje stvarnog kompromisa sa Prištinom jedina garancija budućnosti Srbije i cijelog regiona.\nU razgovoru o bilateralnim odnosima i situaciji u regionu, predsjednik Vučić je kazao da Srbija i SAD nastavljaju putem produbljivanja bilateralnih odnosa i da su posjete američkih zvaničnika dobra prilika da se podsjetimo naših dugogodišnjih i plodonosnih veza.\nAmerički zvaničnik je rekao da cijeni zalaganje predsjednika Vučića za mir i stabilnost u regionu i doprinos koji daje u međuetničkom dijalogu na Zapadnom Balkanu.\nPredsjednik Srbije sastao se danas i sa direktorkom Federalne agencije Ruske Federacije za poslove Zajednice nezavisnih država, sunarodnika u inostranstvu i međunarodnu humanitarnu saradnju (Rossotrudničestvo) Eleonorom Mitrofanovom, sa kojom je razgovarao o bilateralnim odnosima, situaciji u regionu, kao i o kulturnoj, naučnoj i obrazovnoj saradnji.\nPredsjednik Vučić zahvalio je na pomoći koju je direktorka Mitrofanova pružila Srbiji na dužnosti ambasadora Ruske Federacije u UNESKO, kada je spriječeno članstvo Kosova u ovu međunarodnu organizaciju.\nOn je zahvalio i na pomoći Ruske Federacije u završetku radova na Hramu Sv. Save, na sprovođenju i finansiranju unutrašnjeg oslikavanja, što sasvim sigurno predstavlja i simbol uspješne saradnje dveju zemalja.\nVučić je čestitao Mitrofanovoj na odlikovanju, koje joj je uručila Srpska pravoslavna crkva, saopštila je Služba za saradnju sa medijima predsjednika Srbije.\n„Duhovne veze dva naroda su osnov za razvoj odnosa na svim nivoima”, naglasila je Mitrofanova i predložila što skorije potpisivanje sporazuma o saradnji kulturnih centara dviju zemalja.\nTagoviAleksandar Vučić Angela Merkel autoput Niš Priština Rusija SAD Srbija


Naime, Republicko tužilaštvo podiglo je optužnicu protiv njih kojom se terete da su u februaru od direktora "Srednjoškolskog doma" Banjaluka zahtijevali novac.\nTakođe se dodaje da je 10.000 KM, odnosno ostatak, direktor doma osumnjičenima trebao predati nakon što "tužilaštvo donese odluku povoljnu za njega".\nU optužnici se dodaje i da, postupajući u okviru svojih službenih ovlašćenja u navedenom predmetu, "akcenat svojih radnji nisu stavili na potpuno i pravilno utvrdivanje činjeničnog stanja u vezi sa navodima krivične prijave protiv direktora Srednjoškolskog doma i eventualno utvrđivanje postojanja krivičnog djela i krivične odgovornosti, već su navedene aktivnosti podredili ličnoj koristi odnosno namjeri da za sebe pribave imovinsku koristu u velikom iznosu".\n"Predloženo je da se osumnjičenima izrekne mjera bezbjednosti zabrana vršenja poziva, djelatnosti ili dužnosti, imajući u vidu nacin izvršenja i posljedicu djela iz kojih proizilazi opasnost da bi obavljanjem javne dužnosti ponovo mogli učiniti krivično djelo", naveli su iz Republičkog tužilaštva.\nPoznato ko su uhapšeni banjalučki inspektori\nBanjalučki inspektori uklonili internet kablove "Softneta"\nBanjalučki inspektori ponovo na suđenju


CROPDIVA Evropski projekat želi da vrati šest nedovoljno iskorišćenih ratarskih kultura na evropska poljais – Pekar&Poslastičar\nCROPDIVA Evropski projekat želi da vrati šest nedovoljno iskorišćenih ratarskih kultura na evropska poljais\nOvas, golozrni ječam, tritikale, heljda, bob i lupina imaju jednu zajedničku osobinu: to su ratarske kulture sa izvanrednim predispozicijama za uzgoj i ishranu stanovništva. Uprkos tome, gaje se mnogo ređe od krompira i pšenice. Finansiran sredstvima Evropske komisije Horizont 2020 projekt CROPDIVA ima za cilj da to promeni. Dvadeset sedam evropskih partnera udružuje snage\nna unapređenju agrobiodiverziteta u Evropi. Oni će to postići fokusiranjem na raznolikost useva i stvaranjem lokalnih lanaca vrednosti hrane.\nProjekat iz okvirnog programa Evropske unije Horizont 2020: 27 partnera iz 12 zemalja\nEvropska komisija je krajem 2020. godine odobrila projekat CROPDIVA kao deo programa Horizont 2020. CROPDIVA je skraćenica za “Climate Resilient Orphan croPs for increased DIVersity in Agriculture”. Projekat je realizovan kroz saradnju stručnjaka iz 12 zemalja i uključuje 27 različitih univerziteta, kompanija i organizacija. Univerzitet u Gentu je koordinator ovog ambicioznog projekta čiji je zvanični početak 1. septembar 2021. godine. Od 27 partnera na projektu čak tri potiču iz Republike Srbije: Naučni institut za prehrambene tehnologije u Novom Sadu, Institut za ratarstvo i povrtarstvo – institut od nacionalnog značaja za Republiku Srbiju i kompanija Green house food, Novi Sad.\nInovativno i puno novih izazova\nKoncept CROPDIVA projekta ima inovativan i izazovan pristup. Aktivnosti projekta će se fokusirati na (1) poboljšanju održivosti i otpornosti sistema uzgoja ratarskih kultura, (2) usklađivanju ekonomskih i socijalnih potreba poljoprivrednih proizvođača sa ekološkim ciljevima i (3) promociji novih prehrambenih i ostalih proizvoda koji će zadovoljiti potrebe potrošača. Sve odabrane kulture imaju genetski potencijal koji se može koristiti za ukrštanje važnih karakteristika koje se odnose na faktore kao što su otpornost na stres i poboljšana nutritivna vrednost. Takođe, ovi usevi imaju brojne ekološke prednosti. Mnogi od njih, na primer, imaju cvetove bogate nektarom i odlična su pčelinja paša, i/ili imaju osobinu da fiksiraju azot. Prethodno navedeno doprinosi visoko otpornim agroekosistemima sa većom prilagodljivošću klimatskim promenama, boljom upotrebom genetskih resursa\ni većom raznovrsnošću hrane.\nZadatak istraživača sa Naučnog instituta za prehrambene tehnologije u Novom Sadu biće definisanje nutritivnog i tehnološkog kvaliteta, kao i bezbednosti nedovoljno iskorišćenih ratarskih kultura, razvoj inovativnih prehrambenih proizvoda kao što su proteinski koncentrati i izolati, funkcionalni vegetarijanski namazi, obogaćeni pekarski proizvodi; kao i istraživanje tržišnih prilika kroz definisanje lanaca vrednosti prehrambenih proizvoda, razvoj marketinških modela i ispitivanje stavova potrošača.\nCilj: upravljanje biodiverzitetom na svim nivoima\nRezultati CROPDIVA projekta neće završiti negde u prašnjavoj gomili papirologije, već će se koristiti za inovativna rešenja u celom lancu proizvodnje hrane kako bi se olakšalo upravljanje biodiverzitetom na svim nivoima. Ukoliko želite da budete informisani o radu CROPDIVA projekta možete se prijaviti na bilten preko sledeće web stranice: https://www.cropdiva.eu/Odricanje od odgovornosti: Projekat CROPDIVA je dobio sredstva iz okvirnog programa Evropske unije za istraživanje i inovacije – Horizont 2020 u okviru sporazuma pod brojem 101000847. Mišljenja izražena u ovom dokumentu odražavaju samo stav autora i ni na koji način ne odražavaju mišljenja Evropske komisije. Evropska komisija nije odgovorna za bilo kakvu upotrebu sadržanih informacija.


Mobilni telefoni, 12.04.2019, 03:00 AM\nGoogle je objavio novu funkciju koja Android pametnim telefonima omogućava da služe kao sigurnosni ključ kako bi se dodatno poboljšala zaštita korisničkih naloga.\nVerifikacija u dva koraka postoji već duže vreme, ali hakeri su već uspeli da je prevare u nekoliko navrata, zbog čega Google traži naprednija rešenja za čuvanje korisničkih naloga.\nU ovom trenutku najjačim se smatraju tradicionalni sigurnosni ključevi, a sada Google omogućava Android telefonima da igraju ulogu takvog uređaja.\n„Vaš telefon može biti vaš sigurnosni ključ - ugrađen je u uređaje koji koriste Android 7.0+. To vam olakšava otključavanje ove moćne zaštite, bez potrebe za nošenjem dodatnih sigurnosnih ključeva“, kaže Google.\nPomoću ove opcije korisnici mogu omogućiti da se Android telefoni koriste kao sigurnosni ključevi i za lične Google naloge i Google Cloud naloge na poslu. Sve što im je potrebno je Android telefon sa verzijom 7 ili novijom verzijom operativnog sistema, uređaj sa omogućenim Bluetoothom koji pokreće Chrome OS, macOS ili Windows 10 i Google Chrome pregledač.\nNakon postavljanja Android uređaja kao sigurnosnog ključa, kad god se zahteva prijava, telefon prima obaveštenje da da dozvolu ili odbije zahtev.\nGoogle preporučuje korisnicima da nabave i tradicionalni sigurnosni ključ kao rezervni, u slučaju da je potreban za vraćanje pristupa nalogu.\n„Preporučujemo da registrujete rezervni sigurnosni ključ i da ga čuvate na sigurnom mestu, tako da možete da uđete u svoj nalog ako izgubite telefon. Možete kupiti sigurnosni ključ nekog od brojnih proizvođača, uključujući naš Titan sigurnosni ključ“, kaže Google.\nNova funkcija je dostupna od juče za sve Googleove korisnike koji poseduju Android uređaj i koji imaju konfigurisanu verifikaciju u dva koraka za svoje naloge.\nGoogle je na YouTubeu objavio video o novoj funkciji koji možete pogledati ovde.


Kako Amerika namerava da prisili pet članica EU da priznaju Kosovo - Sputnjik Srbija\n20:45 28.10.2020 (osveženo 17:55 29.10.2020) Preuzmite kraći link\nOvako Aleksandar Gajić iz Instituta za evropske studije komentariše izjavu američkog diplomatskog predstavnika pri prištinskim institucijama Filipa Kosneta, da će pet zemalja EU koje ne priznaju Kosovo promeniti svoj stav ako dođe do promene u odnosima Beograda i Prištine.\n„Ko je mislio da će Severna Makedonija i Grčka postići dogovor o imenu, ali dogodilo se. Ljudi su mislili da je nemoguće da Ujedinjeni Arapski Emirati, Bahrein ili Sudan izgrade odnose sa Izraelom, ali to se dogodilo.“\nAmerika „zna“ da će pet članica EU priznati Kosovo\nKosnetova izjava, data „Televiziji Dukađin“, upućena je javnosti kosovskih Albanaca, koji su navikli na bezrezervnu američku podršku, predstavlja karakteristiku američke politike prema Srbiji do 2016.\nOd potpisivanja Briselskih sporazuma 2013 kosovski Albanci su očekivali da će SAD raditi na tome da Grčka, Španija, Kipar, Rumunija i Slovačka priznaju jednostrano proglašenu nezavisnost Prištine, kaže Gajić.\n„Američki ambasador izražava stav koji je pre 2016. bio dominantan, u kome se pokazuje da je krajnji cilj da se Srbija primora da sveobuhvatnim sporazumom posredno prizna Kosovo, dopuštajući mu da postane članica međunarodnih organizacija. Na taj način, evropske zemlje koje nisu priznale nezavisnost Kosova, bile bi destimulisane. Računica je tu jasna — ako bi Srbija sklopila sporazum i pustila deo svoje teritorije koji je proklamovao otcepljenje, pozicija država koje ne priznaju nezavisnost Kosova postaje bespredmetna“, objašnjava Gajić.\nKarakteristično je da se ovaj stav aktuelizuje u predvečerje američkih predsedničkih izbora, što indicira na to da se Stejt department nada da će on nakon izbora ponovo postati zvanična američka politika, dodaje naš sagovornik.\n„Ne možemo sa sigurnošću da znamo hoće li to biti zvanična politika Vašingtona u daljem toku pregovora, ali indikativno je što Kosnet govori u tom pravcu. To govori da postoje snažni impulsi unutar Stejt departmenta, koji zastupaju stav da se ceo spor i odnosi Beograda i Prištine mogu rešiti tako što će Beograd biti prinuđen da legitimiše separatizam Prištine.“\n„Neke države ne bi, čak i kada bi Srbija postigla sporazum koji bi implicitno priznao postojanje druge države na delu sopstvene teritorije, to priznale. Ali, zemlje koje nemaju neposredan problem sa sopstvenim teritorijalnim integritetom, našle bi se u nezgodnoj poziciji, da brane stav koga se odrekla država koje se to tiče. Jedan deo država bi u tom slučaju verovatno odmah nakon takvog sporazuma priznao nezavisnost Kosova. Druge bi istrajavale još neko vreme, ali to više ne bi bilo bitno, zato što bi Kosovo ušlo u međunarodne organizacije i broj priznanja bi vrlo brzo prevagnuo“, smatra Gajić.\n„To nisu države koje treba da priznaju nezavisnost druge države na svojoj teritoriji, već koje iz određenih političkih, ideoloških ili verskih razloga nisu priznavale, recimo, Izrael. Drugo, nije bilo sporno da je Makedonija suverena država, bilo je sporno samo ime. Ne može se spor oko imena poistovetiti sa situacijom kada neko pokušava da otcepi petnaest odsto neke države. Ma koliko ti sporovi bili dugodecenijski, ne mogu se staviti u istu ravan sa Kosovom i Metohijom“, kategoričan je Gajić.\nFilip Kosnet, priznanje nezavisnosti Kosova, Kosovo i Metohija


Naslovna » Turizam » Hoteli u Beogradu » Hotel Hedonic\nKatarina Vidaković 20. juli 2014. Hoteli u Beogradu Postavite komentar\nPored lokacije, posebno povoljne za goste Beograda koji stižu iz navedenog pravca i putnike u tranzitu, hotel nudi prijatan ambijent, moderan dizajn i vrhunski komfor, kategorisan sa četiri zvezdice. Do centra grada stiže se automobilom za 15 minuta, a do aerodroma „Nikola Tesla“ potrebno je oko 25 minuta vožnje.\nHotel Hedonic raspolaže sa 24 sobe, tri apartmana, jednom sobom prilagođenom osobama sa posebnim potrebama i jednim lux apartmanom (sa đakuzijem na terasi).\nUz lep pogled na Avalu, klimatizovan prostor i udobnost, u svakoj smeštajnoj jedinici je i LED televizor sa kablovskim programima, mini bar, elektronski sef, telefon sa direktnom linijom, besplatan bežični internet pristup. Sobe su zvučno izolovane, hotel poseduje parking prostor i menjačnicu, a boravak kućnih ljubimaca je dozvoljen, na zahtev.\nU ponudi su i brojne dodatne usluge – servis u sobi, poseban meni, rent-a-car, usluge prevoza, pranja, peglanja i hemijskog čišćenja, poslovnog centra…\nUz restoran sa velikim izborom specijaliteta internacionalne i domaće kuhinje, kapaciteta 80 mesta, je i aperitiv bar, za opuštanje i predah.\nHotel poseduje prostorije pogodne za bankete, različite vrste korporativnih i privatnih skupova, porodične svečanosti. (danubeogradu.rs)\nAdresa: Autoput za Niš 13\nTelefon: +381 11 3463 220\nTagovihotel hedonic hoteli hoteli u beogradu smeštaj u beogradu turizam\nPrethodni Muzika Trga: Threesome, 23. jula\nSledeći Beč: Festival piva 2014


Turistički info centri - TONS\nOsnovni zadatak zaposlenih u turističko informativnim centrima Turističke organizacije Grada Novog Sada je direktna komunikacija sa turistima koji posećuju naš grad. Mi smo tu da odgovorimo na pitanja koja se tiču turističke ponude novosadskog područja (gde odsesti, šta videti, šta posetiti, šta sve može biti sadržaj boravka…). Pored neposredno date informacije, turisti mogu dobiti opšti turističko-propagandni materijal (turističke mape, brošure) kao i ponudu novosadskih turističkih agencija, smeštajnih kapaciteta, programe institucija kulture, ponudu salaša, vinara, sadržaje manifestacija, događaja koji se dešavaju u gradu i okolini… Zaposleni u oba turističko informativna centra imaju zavidan obim elektronske komunikacije sa svima koji su zainteresovani da kao turisti posete Novi Sad. Deo te važne razmene informacija dešava se i kroz sajamske prezentacije na koje TONS tradicionalno ide, ali i preko poseta velikih organizatora putovanja, novinara koji pišu o našem gradu kao dobrom mestu za život i odmor.\nINFO CENTAR JEVREJSKA 10\nTuristička organizacija Grada Novog Sada ima dva info centra. Jedan info centar se nalazi u Jevrejskoj ulici broj 10, i ima multimedijalnu funkciju – promociju događaja, a dostupan je svima koji žele da prikažu turističke, kulturne i privredne događaje u Novom Sadu. U njemu se obavlja i stručna praksa studenata turizma, geografije i hotelijerstva sa više fakulteta Univerziteta u Novom Sadu.\nINFO CENTAR BULEVAR MIHAJLA PUPINA 9\nInfo centar u Bulevaru Mihajla Pupina 9 je upisan u gotovo sve turističke vodiče namenjene inostranom tržištu, a naročito ga posećuju turisti koji u Novi Sad dolaze brodom. Deo fotografija Dragana Kurucića sa izložbe “Sve boje Fruške gore” održane u septembru 2015. sada se nalaze u TIC-u u Bulevaru M. Pupina 9 i mogu se pogledati svakog radnog dana od 9-15h.


Petković: Kurtijeva demonstracija sile imaće nesagledive posledice - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Kurtijeva demonstracija sile imaće nesagledive posledice\n17. januar 2022. Izvor: Tanjug\nUprkos tome što je Alјbin Kurti sprečio održavanje referenduma na KiM, nastavićemo da radimo na tome da se izbori 3. aprila održe u južnoj pokrajini, rekao je direktor Kancelarije za KiM Petar Petković.\nOn je, gostujući na TV Prva, rekao da smo juče prisustvovali demonstraciju sile Alјbina Kurtija koja je će imati "nesagledive posledice" po normalizaciju odnosa između Beograda i Prištine.\n"Od jutros je mirno, ali je situacija napeta jer smo juče mogli da vidimo demonstraciju sile Alјbina Kurtija, kosovske policije i ROSU koja je sa dugim cevima i oklopnim vozilima stajala na regionalnom putu između Lepovisaća i Kosovske Mitrovice. Pogranična policija je u mnogo većem broju bila prisutna na Jarinju i Brnjaku, a regularna kosovska policija bila je prisutna u svim srpskim sredina na KiM i južno od Ibra, tamo gde se naš narod okuplјao i želeo da iskaže protest i nezadovolјstvo zbog toga što mu je Kurti zabranio izjašnjavanje na referendumu", rekao je Petković.\n"Morali smo za jedan dan da se potpuno reorganizujemo, jer je referendumski materijal zaplenjen i nalazi se na terminalu administrativnog prelaza Merdare", naveo je Petković.\nOn je objasnio da je refendumski materijal na Merdaru, kao i uvek u sličnim situacijama, trebalo da preuzme misija OEBS-a i dalјe ih distribuira po srpskim sredinama, ali da ih je umesto OEBS-a sačekala kosovska policija koja je zaplenila materijal, a lјude koji su ga nosili lišila slobode, uklјučujući i koordinatora Republičke izborne komisije Marka Jankovića.\n"Zvao sam Miroslava Lajčaka da se lјudi oslobode, a da OEBS preuzme materijal i da ga distribuira u srpskim sredinama. On je kazao da će da se obrati Kurtiju i to je bilo sve. Ne mogu da verujem da Zapad ne može da izvrši pritisak na Kurtija," zaklјučio je Petković.


SPORTSKI SAVEZ Mladenović - juče predsednik, danas direktor - InfoVranjske\nSPORTSKI SAVEZ Mladenović – juče predsednik, danas direktor\nIgor Mladenović, do pre tri dana predsednik Sportskog saveza (SS) Grada Vranja, prešao je na poziciju sportskog direktora borilačkih sportova u tom savezu.\n„Odstupnica“ za Mladenovića, prema tvrdnji izvora portala Vranjske bliskog SS, koji je insistirao na anonimnosti, obezbeđena je još pre izborne skupštine koja je održana u ponedeljak 10. oktobra, kada je Mladenović razrešen dužnosti predsednika ovog udruženja građana koje se finansira iz gradskog budžeta.\nIsti izvor tvrdi da je Mladenović, navodno, svesno načinio taj manevar kako bi sačuvao status zaposlenog i posle smene nastavio da radi u savezu u kome se posle dolaska novog predsednika najavljuju brojni otkazi.\nMladenović je, kada su mu predočena ovakva saznanja, za portal Vranjske kazao da je on radno mesto rukovodioca za borilačke sportove dobio još 2005. godine, kada se zaposlio u Savezu.\n– Posle ostavke na funkciju predsednika SS, aktivirano mi je to staro radno mesto koje je faktički bilo „zamrznuto“.\nNisam ja sam sebe postavio – kazao je Mladenović u izjavi za naš portal.\nPodsećamo, na izbornoj skupštini SS prošlog ponedeljka, osim Mladenovića, prinudne ostavke podneli su i svi potpredsednici, direktor, generalni sekretar i svi dosadašnji članovi Upravnog i Nadzornog odbora SS.


Nastavlja se suđenje žandarmima, svedoči Andrej Vučić\nBeta 14. oktobra 2015. 14:55\nPred Višim sudom u Beogradu sutra će biti nastavljeno suđenje osmorici pripadnika Žandarmerije koji se terete za napad na braću premijera i gradonačelnika Beograda, Andreja Vučića i Predraga Malog, kao i dvojicu pripadnika vojne jedinice Kobra tokom Parade ponosa 2014. godine.\nSuđenje bi trebalo da bude nastavljeno svedočenjem Andreja Vučića u svojstvu oštećenog.\nOptužnicom Višeg javnog tužilaštva terete se Predrag Mitrović, Slavko Stojanović, Dragan Savić, Dalibor Đorđević, Zlatko Gigić, Boban Lekić, Mitar Milosavljević i Rade Matić.\nSvi okrivljeni su na ročištu krajem avgusta negirali krivicu i istakli da su 28. septembra 2014. godine postupali po zakonu, bez prekomerne upotrebe sile.\nOni su ispričili da su Andrej Vučić, Predrag Mali i dvojica pripadnika Kobri probili policijski kordon, da se nisu obazirali na upozorenja i da su napali policiju – jedan je potegao pištolj, a jedan flašom gađao policajca.\nNaveli su i da su posle incidenta odmah pozvani u kabinet premijera Aleksandra Vučića, koji im je nakon upućenog izvinjenja, rekao da se „desio nesporazum i da su svi napeti“.\nŽandari su optuženi da su kao saizvršioci počinili krivično delo napada na vojno lice u vršenju službe u sticaju sa krivičnim delom zlostavljanja i mučenja. Okrivljenima se optužnicom Višeg javnog tužilaštva u Beogradu na teret stavlja i krivično delo zloupotrebe službenog položaja.\nKrivičnim prijavama policije protiv pripadnika Žandarmerije pridružio se i zaštitnik građana Saša Janković koji je podneo i prijave protiv pripadnika Vojne policije, ali su one odbačene.\nDemotnirana ekslozivna naprava pronađena pri servisu vozila\nRušenje spomenika napad na tradiciju dobrosusedskih odnosa\nUprava carina: Neprijavljena gitara na prelazu Vatin\nVršnjaci silovali dečaka štapom u školi na Voždovcu?\nU Petrovaradinskom ritu vatra tinja od sinoć\nPU: Uhapšen zbog šverca duvana i posedovanja oružja\nDevetoro uhapšeno zbog prevara u katastru


Mihajlović i Ajgner o programu socio-ekonomskog razvoja Dunavskog regiona u Srbiji | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Mihajlović i Ajgner o programu socio-ekonomskog razvoja Dunavskog regiona u Srbiji\nMihajlović i Ajgner o programu socio-ekonomskog razvoja Dunavskog regiona u Srbiji\n08.07.2014. - 16:35\nPotpredsednik Vlade Srbije i ministar građevinarstva, infrastrukture i saobraćaja prof. dr Zorana Mihajlović razgovarala je danas sa ambasadorom Austrije u Srbiji NJ.E. dr Johanesom Ajgnerom o programu socio-ekonomskog razvoja Dunavskog regiona u Srbiji, posebno projektu rekonstrukcije Golubacke tvrđave, kao i novom Zakonu o planiranju i izgradnji.\nAmbasador Ajgner je rekao da je Austrijska razvojna agencija izdvojila oko 1,5 miliona evra za projekat rekonstrukcije Golubacke tvrdjave u okviru socio-ekonomskog razvoja Dunavskog regiona u Srbiji sa ciljem doprinosa ukupnom ekonomskom razvoju Srbije.\nOn je naglasio da se ključne komponente projekta odnose na revitalizaciju tvrđave Golubac i izgradnju postrojenja za vodosnabdevanje u opštini Veliko Gradište. Ambasador je dodao i da je ovaj projekat značajan jer će omogućiti da se unapredi transport na Dunavu, poboljša ekonomija, a Golubac uvrsti na turističku mapu Evrope.\nAustrijska strana se interesovala i za novi Zakon o planiranju i izgradnji. Potpredsednik Vlade Mihajlović je rekla da će se zakon pred poslanicima Skupštine Srbije naći tokom jula meseca i dodala da je reč o “istorijskom zakonu koji će pojednostaviti procedure i skratiti postupak za izdavanje građevinskih dozvola na 28 dana”.\nNa sastanku je istaknuto i da Austrija u Vladi Srbije ima istinskog partnera, spremnog i otvorenog za saradnju


Predsjednik FBiH razgovarao sa političkim direktorom za zemlje zapadnog Balkana, Tursku i zemlje EFTA u Ministarstvu vanjskih poslova Njemačke Ernstom Reichelom 09. lipnja. 2015.\nPredsjednik FBiH primio je u posjet političkog direktora za zemlje zapadnog Balkana, Tursku i zemlje EFTA u Ministarstvu vanjskih poslova Njemačke Ernsta Reichela i veleposlanika Njemačke u BiH Christiana Hellbacha.\nDirektor Reichel , koji boravi u BiH u povodu održavanja sjednice Vijeća za implementaciju mira u Sarajevu, istakao je značaj njemačko britanske inicijative za BiH i nužnost provođenja ekonomskih i socijalnih reformi.\nPredsjednik FBiH istakao je da su reforme i EU integracije jedina nada za BiH, te da reforme treba provoditi sukladno Ustavu FBiH i BiH, poštujući Ustavne odredbe o ravnopravnosti konstitutivnih naroda i ravnopravnosti građana pred zakonom.\nNovi pristup EU prema BiH je prilika za novi početak i provođenje reformi koje će osigurati nepovratno kretanje BiH prema euro atlanskim integracijama, zaključeno je na sastanku.


Utorak , 2019-06-18 | 12:26:17\nRadioaktivni gromobrani i dalje se nalaze na četiri objekta u Novom Pazaru, od kojih su tri stambene zgrade, iako je 2009. godine Zakonom o zaštiti od jonizujućih zračenja bilo naloženo njihovo uklanjanje, a u maju 2014. istekao poslednji rok za obavljanje tog posla.\nPrema mišljenju stručnjaka, ovi izvori zračenja nisu opasni po zdravlje ljudi i okolinu ako se nalaze na krovovima i stubovima, međutim, ukoliko su fizički oštećeni i nakrivljeni, mogu predstavljati opasnost po građane i izazvati kontaminaciju životne sredine.\nPrema nezvaničnim saznanjima radija Sto plus, radioaktivni gromobrani nalaze se na krovovima dve stambene zgrade u blizini Autobuske stanice, jedne u centru Novog Pazara, dok se jedan nalazi na industrijskom objektu u naselju Šestovo.\nIako su Zakonom o zaštiti od jonizujućih zračenja stanari bili obavezni da uklone gromobrane, taj posao finansiraće lokalna samouprava Novog Pazara koja je u te svrhe budžetom za 2019. godinu planirala 1,2 miliona dinara.\nČlan Gradskog veća zadužen za zaštitu životne sredine Esad Fazlić kazao je da je za uklanjanje jednog, što uključuje izradu dokumentacije, skidanje i skladištenje, ali i postavljanje novog gromobrana, potrebno oko 3.000 evra.\n"Zamena starih gromobrana je skup posao, ali ga je neophodno što pre obaviti. Grad Novi Pazar će uskoro raspisati javnu nabavku za odabir ovlašćene organizacije za demontažu gromobrana, kako bismo ispunili zakonsku obavezu, ali i poboljšali kvalitet života naših sugrađana koji žive u tim zgradama", rekao je Fazlić.\nProcenjuje se da je na teritoriji Srbije postavljeno oko 3.400 radioaktivnih gromobrana, a da ih je u zakonskom roku, do maja 2014. godine, uklonjeno 2.600. Sada ih najviše ima na zgradama propalih kompanija i poljoprivrednim objektima, dok su sa javnih objekata, škola, bolnica i vrtića, uklonjeni.\nManji broj, što i pokazuje slučaj Novog Pazara, se i dalje nalazi na krovovima stambenih zgrada.


Dabović pokreće inicijativu da Borova šuma bude isključivo pješačka zona ? – Portal Ulcinj\nDabović pokreće inicijativu…\nDabović pokreće inicijativu da Borova šuma bude isključivo pješačka zona ?\nPredsjednik opštine Ulcinj Aleksandar Dabović pokrenuće inicijativu da Borova šuma bude isključivo pješačka zona, uz totalnu zabranu saobraćaja na potezu od nekadašnjeg hotela Galeb pa do hotela Albatros, saznaje Portal Ulcinj.\nKako saznajemo, uskoro će biti sazvana I javna rasprava na tu temu.\nDabović je na svom FB profilu objavio video snimak Borove šume, gdje je primjetan veliki broj automobila u toj zoni.\n“ Da li je opravdan ovoliki saobraćaj u zoni za pješake? Da li se frekventnim i ovako gustim saobraćajem ugrožava naš i život naših najbližih ? Da li stvarno ova zona ima mjesta za pješake i za auta istovremeno”, napisao je Dabović.\nDa bi se sprovela u djelo inicijativa prvog čovjeka grada, neophodna je da odluku usvoji skupštinska većina. Izglasavanju će prethoditi javne rasprave, a očekuje se da veliki broj građana uzme učešće I iznese stavove, kao I predstavnici civilnog sektora.\nPodsjetimo, Ulcinj nema isključivo pješačku zonu na šta su kao nedostatak u ranijem periodu ukazivali i građani i civilni sektor.


D R U Š T V O Z A T E L E K O M U N I K A C I J E\nOSNIVANjE I AKTIVNOSTI U TOKU 1993. GODINE\nNa Osnivačkoj skupštini, kojom je predsedavao doajen telekomunikacija Prof.Dr Ilija Stojanović, jednoglasno je doneta odluka o osnivanju Društva, usvojeni su programski ciljevi Društva, i izabrani su Upravni i Nadzorni odbor. Za Predsednika Upravnog odbora DT izabran je Dr Đorđe Paunović, profesor Telekomunikacija na ETF u Beogradu. Upravni odbor DT je za potpredsednika DT izabrao Mr Sinišu Davitkova, direktora firme IRITEL iz Beograda, a za sekretara Društva Mr Natašu Gospić, rukovodioca naučno-istraživačkog sektora u ZJPTT.\nDruštvo za telekomunikacije je osnovano kao dobrovoljna, nestranačka, nezavisna organizacija individualnih i kolektivnih članova koji profesionalno rade u svim oblastima telekomunikacija. Društvo okuplja zainteresovane članove iz Jugoslavije i iz drugih zemalja. Sedište Društva za telekomunikacije je u Beogradu, na Elektrotehničkom fakultetu, Bulevar kralja Aleksandra 73, telefon (011) 3221419, faks (011) 3248681.\nOsnovni ciljevi Društva su da organizuje, podstiče i pomaže profesionalne aktivnosti svojih članova radi unapređenja njihovog rada i njihove stručne osposobljenosti. Istovremeno, DT svojom aktivnošću treba da doprinese nacionalnoj i međunarodnoj promociji i daljem razvoju svih oblasti telekomunikacija i drugih bliskih oblasti.\nProgramski ciljevi Društva su usmereni tako da zadovolje zajedničke i individualne potrebe i interese svojih članova, a kroz sledeće aktivnosti:\nokupljanje članova DT i drugih zainteresovanih radi međusobnog upoznavanja, stručnog informisanja i tehničkog obrazovanja;\norganizovanje stručnih i naučnih skupova, samostalno ili zajedno sa drugim organizacijama;\nizdavanje ili učešće u izdavanju stručnih, naučnih i informativnih publikacija;\npomoć članovima DT u stručnom i naučnom usavršavanju, organizacija pogodnih formi permanentnog obrazovanja;\npokretanje stručnih inicijativa, davanje stručnih ocena, izrada studija i projekata iz oblasti svoje delatnosti;\nučešće u različitim oblicima međunarodne saradnje u oblastima telekomunikacija;\npraćenje razvoja telekomunikacija u zemlji i svetu, informisanje javnosti,\npopularisanje oblasti telekomunikacija.\nU toku prve godine od svog osnivanja, uprkos veoma teškoj opštoj situaciji, Društvo za telekomunikacije je samostalno, ili u zajednici sa drugim organizacijama sprovelo ili učestvovalo u sprovođenju nekoliko značajnih akcija:\n1. DT je registrovano i upisano u sudski registar i evidentirano u Ministarstvu za nauku i tehnologiju Srbije.\n2. DT je uspostavilo tesnu saradnju sa Jugoslovenskom podružnicom za telekomunikacije internacionalnog udruženja IEEE i sa Jugoslovenskim društvom za ETRAN.\n3. DT je 1993. pomoglo pri organizaciji stručnog skupa o novim tehnologijama u telekomunikacijama na Saobraćajnom fakultetu u Beogradu i simpozijuma iz oblasti satelitske i kablovske televizije "TELSIKS'93" na Elektronskom fakultetu u Nišu.\n4. DT je zajedno sa JP PTT saobraćaja "Srbija" i sa nizom drugih sponzora organizovalo impresivan naučno-stručni skup širokog spektra "Telekomunikacioni forum 93" u Centru "Sava" u Beogradu.\n5. DT je postiglo sporazum sa izdavačima naučno-stručnog časopisa Telekomunikacije, koji izlazi neprekidno već 41 godinu, da ovaj časopis ubuduće bude i časopis DT.\n6. DT je formiralo kompletnu bazu podataka o svojim članovima koja je, pod određenim uslovima, na raspolaganju svim zainteresovanima.\n7. DT je omogućilo svojim članovima korišćenje elektronske pošte i drugih elektronskih servisa u okviru Sistema naučnih i tehnoloških informacija.\n8. Svi članovi DT su dobili godišnji plan rada, pozive za učešće u radu Telekomunikacionog foruma "TELFOR", kao i druge informacije od interesa za rad Društva.\nPreduzete su mere da svi stručnjaci koji rade u oblasti telekomunikacija i žele učlanjenje u DT, mogu da se obrate za informacije na navedenu adresu Društva, ili telefonom broj 3248464 gospođi Danki Despotović.\nBeograd, januara 1994.


Kusturica: Moji problemi zbog šala sa Putinom - Nedeljnik\nKusturica: Moji problemi zbog šala sa Putinom\nProslavljeni režiser je priznao da je često na meti kritika, jer ne krije svoj naklonjeni stav prema ruskom lideru\nProslavljeni režiser je priznao da je često na meti kritika, jer ne krije svoj naklonjeni stav prema ruskom lideru. On je naveo da i "pro-Putinove šale" danas mogu da izazovu probleme, ukazujući na to da je bio na meti kritika, jer je rekao da je spreman da Putinu dozvoli da rakete postavi na njegovom balkonu.\n"Posle toga sam čak razgovarao o sa svojom suprugom i rekao sam joj da sam se šalio. Ali bilo je takođe i onih koji su me podvrgli žestokim napadima, istinito verujući da je to stvarno moguće", rekao je režiser žaleći se da svet postaje mračno i smrtonosno ozbiljno mesto bez prostora "dobru staru šalu".\n"Pogledajte u istoriju, kako je tadašnji ruski car Nikolaj Drugi ušao u Prvi svetski rat zbog Srbije, koliko dobro nas Rusija razume, koliko značimo jedni drugima na kulturnom nivou, kako delimo iste pravoslavne vrednosti", kaže Kusturica.\n"Srbija i Rusija se drže principa kolektivizma, našu istoriju i budućnost gledamo sa te tačke", rekao je Kusturica, navodeći da dok je Zapad, možda, postigao ekonomski napredak prateći potpuno suprotan niz vrednosti, on to vidi kao društvo u kojem je čovek čoveku vuk.


Obama poziva banke da lakše odobravaju kredite\nAmerički predsednik Barak Obama pozvao je bankare da olakšaju davanje pozajmica malim preduzecima koja bi najverovatnije otvarila nova radna mesta i tako pomognu smanjenje nezaposlenosti od 10 odsto. Obama je to izjavio danas, posle sastanka u Beloj kući sa predstavnicima malih i lokalnih banaka.\nMala preduzeća se žale da ne mogu da dobiju kredite koji su im potrebni za kupovinu nove opreme, proširivanje poslova i zapošljavanje radnika. Predsednik je rekao da su preduzeća i zajednice spremni za proširivanje poslovanja.\nObama je rekao bankarima da će pokušati da ukine birokratske prepreke koje otežavaju odobravanje kredita. On je prošle nedelje razgovarao i sa direktorima najvećih banaka, pozvavši i njih da lakše odobravaju kredite onim kompanijama koje bi najverovatnije otvarale nova radna mesta.\nPredsednikovim izjavama prethodilo je objavljivanje izveštaja o tome da se kuće i stanovi prodaju brže nego što se očekivalo, ali da ukupna privreda raste sporije od očekivanog.


Vlada nije ispunila odredbe Sporazuma o rešavanju spornih pitanja: Valentina Ilić\nSindikat obrazovanja Srbije i Sindikat radnika u prosveti Srbije u četvrtak će organizovati štrajk upozorenja u osnovnim i srednjim školama zbog lošeg materijalnog položaja prosvetnih radnika. Kažu da će štrajk biti organizovan u skladu sa zakonom i da neće biti prvog časa u prepodnevnoj i popodnevnoj smeni. Granski sindikat prosvetnih radnika Nezavisnost prepustio je članovima da sami odluče da li će se pridružiti štrajku.\nOvi reprezentativni sindikati traže hitne pregovore sa vladom o poboljšanju materijalnog položaja zaposlenih u obrazovanju i povećanju zarada za 2017. godinu pre usvajanja budžeta.\nPredsednica Sindikata obrazovanja Srbije Valentina Ilić rekla je da Vlada nije ispunila odredbe Sporazuma o rešavanju spornih pitanja, koji je potpisan početkom prošle godine po okončanju višemesečnog štrajka prosvetnih radnika.\n"Tražimo da Vlada Srbije poštuje sva dokumenta koja potpisuje sa sindikatima, jer je to jedini način da se vodi korektan socijalni dijalog", rekla je ona.\nPredsednik Granskog sindikata prosvetnih radnika Nezavisnost Tomislav Živanović pozvao je sindikate u prosveti na zajednički nastup u pregovorima sa vladom.\n"Ako zaostajemo za prosečnom platom za 14 do 18 procenata smatramo da bi automatski trebalo da se vratimo odmah na prosečnu platu koju smo imali do 2010. godine", rekao je Živanović.\nPredsednik Sindikata radnika u prosveti Srbije Slobodan Brajković rekao je da se vlada nekorektno ponaša prema obrazovanju.\n"Od 2006. godine kada smo imali 580 evra sada smo spali na 320 evra", rekao je on.\nUnija prosvetnih radnika Srbije koja je takođe reprezentativni sindikat, ranije je najavila, kako podsećaju agencije, da će u četvrtak zbog lošeg materijalnog položaja organizovati štrajk skraćenjem časova za 15 minuta.\nMinistar prosvete Mladen Šarčević izjavio je pre nekoliko dana da ne vidi razloge za štrajk prosvetara jer će oni dobiti najveće povećanje plata od 6,5 odsto.\n"Da li je prosveta trebalo odmah da dođe na 12 odsto, kako traže pojedini sindikati, ne znam, ne vodim ja tu politiku. Mislim da to ne bi bilo fer", rekao je Šarčević.\nOn je dodao da će se i taj procenat sustići narednim povećanjima.


LG – Page 24 – LG OLED club\nKompanija LG Electronics (LG) objavila je finansijske rezultate za treći kvartal 2018. godine. Ostvarena je globalna prodaja u iznosu od 15,43 biliona vona (13,76 milijardi američkih dolara) i poslovni profit od 748,8 milijardi vona (667,7 miliona dolara). Prihodi su bili veći od prethodna dva kvartala ove godine, uz povećanje od 2,7 odsto u odnosu na…\n0 31. 10. 2018.\nBeograd, 18. oktobar 2018. godine – Predsednik i glavni tehnološki direktor kompanije LG Electronics (LG), dr I.P. Park, održaće uvodni govor na predstojećem sajmu potrošačke elektronike CES 2019. Izlaganje dr Parka počeće u ponedeljak, 7. januara u 18:30 u MGM Park Teatru u Las Vegasu. U prvom uvodnom izlaganju kompanije LG na CES sajmu…\nPrema istraživanju Instituta za prehrambene tehnologije iz Novog Sada prosečni srpski potrošač godišnje baci oko 35 kilograma hrane, čije je propadanje uzrokovano nepravilnim skladištenjem ili loše isplaniranom nabavkom. Kada bi se ovaj problem eliminisao, četvoročlana porodica bi uspela da uštedi i do 80.000 dinara godišnje. Savesna kupovina i pravilna upotreba frižidera su ključni – temperatura…\n0 17. 10. 2018.\nMobilni telefon je uvek u našem džepu i nudi sve više i više mogućnosti kojima prevazilazi prvobitnu svrhu uređaja. Sa njega šaljemo mejlove, služi nam kao alarm, na njemu slušamo muziku, surfujemo internetom, služi nam kao navigacija, kalendar ili za pregled objava na društvenim mrežama, uz pomoć njega fotografišemo i snimamo. Najnovije istraživanje kompanije LG…\n0 25. 09. 2018.\nBeograd, 25.09.2018. godine – Sve veći efekti klimatskih promena navode većinu zemalja da potraže alternativu fosilnim gorivima. Veliki korak u ovoj kampanji je sve veća popularnost električnih vozila (EV). Prema podacima koje je analizirao Bloomberg New Energy Finance, do 2040. godine EV će činiti oko 55 odsto ukupne svetske prodaje automobila i smanjiti potrošnju benzina…